Amarillo – Hau nire filoko bloga da\nHau nire filoko bloga da\nEta niri, nolako gizartean bizitzea gustatuko litzaidake?\nNik uste dut gaur egungo gizarte ez dagoela guztiz ondo eta ondo ez dauela esatean esan gura dot oraindik 2020 ez dago berdintasunik, oraindik jendea gosez hiltzen ari da, gerrak daude…\nEgia esan nik oraindik ez dut holako ezer sufritu baina nire ia egunerokoa da zuk telebista jartzen duzu eta notizietan ikusi dezakezu zelan gizon batek bere emaztea hil egin du eso Sirian beste bombardaketa bat egon da 500 hildakoak egon dira edo 1000 errefuxiatu kalean geratu dira Italiak fronterak zarratu dituelako\nNik ez dut nahi gizarte honetan bizi ez dut gura emakume batek etxera bueltatzean bildurra eukitea bakarrik doalako edo datozen atzerritarrak oportunitate barik geratzea batek esan duelako fronterak zabaltzea. Nik gizartea legekin aldatuko neban. Legeak askoz ere gogorragoak egingo nebazan.\nOngizatean bizitzea ez da posiblea izango nire ustez zeren beti dago norbait ez duela zuk bezela pentsatzen orduan tokatzen jakun gizartea guk ahal dugun guztia egin behar dugu ongizatean bizi ahal izateko\nPublicado porAntxon Casal GÃ³mez 21 mayo, 2020 Publicado en Sin categoríaDeja un comentario en Eta niri, nolako gizartean bizitzea gustatuko litzaidake?\nEstatua eta indarkeria\nSuposatzen da Espainian demokrazia bat dagoela eta guztiok dugula eskubidea sentitzen duguna adierazteko. Baina gobernuak askotan argi utzi digu hori ez dela egia, adierazpen askatasuna beraiei komeni zaienean bakarrik dagoela eta pertsona batzuk ez dituztela beste batzuk bezala tratatzen. Indar eta botere guztia erabiltzen dute arazo gehien sor diezaieketen horien aurka egiteko.\nGuk bizi dugun kasurik hurrena Euskaldunak edo Katalanak independentzia eskatzen ari zirela. Egia da Euskal Herriak orain dela asko ez du Kataluinak egiten dituen manifestazio “ilegalak”. Frankoren garaian poliziak Euskera entzuten bazuten jipoitu eta kartzelatu egiten zituzten\nNire ustez, botere gehien dutenak gailur horretan mantentzen saiatzen dira, arazo gehien sor diezazkiekeenei erasoz eta komeni zaizkienei nahi dutena egiten utziz. Jende askok sufritzen jarraitzen du, ezin delako munduan modu libre batean expresatu gizarte honek eraso edo ez onartzeko duen beldurragatik. Eta guzti hau, besteak beste, gobernuan dauden pertsonengaitik gertatzen ari da.\nPublicado porAntxon Casal GÃ³mez 17 mayo, 2020 Publicado en Sin categoríaDeja un comentario en Estatua eta indarkeria\nNi handitan politikari\nBadakit politikaria izatea ez dela lan erraza, eta askotan haientzat gauzak oso aldapan gora jartzen direla. Baina hori ezin da aitzaki moduan hartu behar haiek egin dituzten gauza txar guztiak barkatzeko. Hainbat lapurketa eta gezurrez betetako hitzaldiak egin dituzte gure burua engainatzeko. Denok dakigu egoera hau aldatu behar dela eta bakoitzak bere ideia pertsonala izango du.\nEgia esan eta badakit ez dala oso egokia moralki nik diru asko lapurtzeko aukera izango banuke posible da nik dirua hartzea. Nik diruari importzantzia asko ematen diot behar duena baino gehiago esan dezaket baia uste dut politikariek duten soldatarekin balioko zela.\nPolitikaria izango banintz gauza asko aldatuko nituen adibidez diru gehiago inbertituko nuen I+G (Ikerketa eta Garapenean) zeren eta gaur egun koronabirusaren bakuna bilatzen ari diren zientifikoak 1.000€ kobratzen ari dira eta futboleko jokalari batzuek ez dutela egiten ia ezer euren soldata askoz ere handiagoa da.\nAzkenengoz politikaria izango banintz emakumeen alde borrokatu egingo nuen zeren eta oraindik emakumeek eta gizonek ez dute eskubide berdinak. Adibidez nik ikusiko banu empresa batek lan postu berdinagati emakume bati 1000 euro ematen badiote eta gizon bateri 1500 nik empresa hori zarratuko neban gura dotalako gaur egunog gizartea aldatu.\nPublicado porAntxon Casal GÃ³mez 10 mayo, 2020 Publicado en Sin categoríaDeja un comentario en Ni handitan politikari\nNik uste dut egoera oso larrian gaudela eta jende asko oso berekoia izan direla arau batzuk saltetan. Nik ulertzen dut batzuk dembora asko pasatu dutela besteak ikusi barik baina igual disimulau apur bet edo ez izan hain deskarau.\nHaien etikarako, agian, ondo egin zuten. Ulergarria da hainbat astetan ikusi ez duzun lagun bat edo familiar batekin berba egin nahi izatea eta ziurrenik besarkada bat ematea. Baina, kontuan izan behar zuten haien norberekeriak guztiei eragin gaituela. Izugarrizko empatia falta izan zuten eta arduragabekeriaren irudia eman zuten.\nMoral aldetik nahiko gaizki jokatu zutela. 7 asteko lana ordu bakar batean zakarrontzira bota zuten. Hainbat agureen eta pertsona kalteberen bizitza arriskuan jarri dute berriz ere eta dena zergaitik? Maite zuten pertsonak berriz ere ikusteko eta haiekin egoteko. 11an bertan atera behar genezake 7 aste daroagu ez duzu uste beste egun batzuk itxaron zure lagunak edo familia ikusteko.\nHau nik uste dudana da, bakoitzak bere pentsaera forma du eta edozeinek nire pentsaera kuestionatu dezake.\nPublicado porAntxon Casal GÃ³mez 3 mayo, 2020 Publicado en Sin categoríaDeja un comentario en Etika eta Morala\nGaur hitz egingo dodan gaia, egia esan ez naiz oso ondo enteratzen baina dakidan guztia eta nire ikuspuntu guztiak partekatzen noa. Lehenik eta behin, badakigu nor garen eta zer gustatzen zaigun? Betidanik egon dira “ohikoenetik” irtetzen ziren pertsonak baina orain dela urte batzuk bakarrik, onartzen edo nagusitzen hasi dira.\nHasteko, nola sentitzen gara? Gizona naiz? Emakumea naiz? Ez daukat generorikn? Beno ba nik Gizona jaio eta gizon sentitzen naiz. Ez dut izan inoiz kuriositaterik emakume izaterik egia esan. Gente asko kuriositatea dauka edo gizon edo emkume jaiotzen da eta beste gauza bat sentitzen da.\nSentimenduak alde batera usten, gustoekin hasiko gara gaur egun sexualitate mota asko daude eta gaur egun gero eta gehiago zabaltzen ari dira. Nik heterosexuala naiz hau da kontrako generoko pertsonak gustatzen zait. Esaten dute heterosexualitatea “ohikoena” dala baina nik ez dot uste holan denik.\nGaur egun homsexual bat edo bisexual bat edo beste edozein sexualitate heterosexuala ez dena lehen baino askoz ere errezagoa da baina oraindik jende asko daude ez dutela besteen gustuak errespetatzen orduan oraindik jende asko ez da bestengan zabaldu eta bere sexualitatea zein den esan jende asko pentsatzen du heterosexuala zarela ohikoena dalako eta nire ustez ez zen izan behar holan.\nAmaitzeko nik ez dut inoiz izan kuriositaterik beste gauzak probatzeko. Nik beste sexualitateak eta pertsonak errespetatu egiten ditut. Holan danok izango bagina jende askoren bildurrak kenduko ziren.\nPublicado porAntxon Casal GÃ³mez 26 abril, 2020 Publicado en Sin categoríaDeja un comentario en Nola sentitzen naiz?\nGIZAKIOK, IZAKI SOZIALAK GARA ALA BAKARDADEAN BIZITZA ZORIONTSU BAT IZAN DEZAKEGU? Hemen nire ikuspuntua emango dut. Nire ustez Gizakia beste izaki bizidunen falta du, hau da, gizakiok izaki bizidun sozialak gara.\nGizaki guztiok behar dogu norbait gure bizitzan txakur bat gutxienez. Maitasuna hemen oso beharrezkoa den gauza bat dala uste dut. Egia da jende askok ez duela nahi kontaturik beste gizaki batzuekin gutxi baino badaude\nZer gertatuko zan bakarrik egongo bagina? Bakarrik denbora pasatzea ona da, zurekin ondo ez bazaude besteekin ondo egotea ezinezkoa da. Oso garrantzitsua da zure burua ondo ezagutzea eta berarekin eroso egotea. Baina denbora asko bakarrik bazaude ero bihurtu ahal zara.\nUste dut horaintxe koronabirusarekin ikusten ari dala. Nik nire lagunak besarkatzea maite dot eta momentu honetan nire lagunak ez bezarkatzea gauza oso gogorra izaten ari da. Benetan gizakiok besteen maitasuna behar dugu.\nPublicado porAntxon Casal GÃ³mez 5 abril, 2020 Publicado en Sin categoríaDeja un comentario en Gizakia\nEgia da gure gaur egungo gizartea oso gizarte globalizatua dala, orduan beste ohitura, kultura batzuk ezagutu eta ikasi dezakegu edozein momentutan. Oso erraza da gaur egun beste kultura batzuk ikastea baina ez daukagu demborarik Orain etxean konfinatuta gaudela aprobetxatxen beste kultura batzuk ikasi dezakeguz. Gure kultura Euskal Herriko kultura da.\nOso erraza ikasteko dala esan dot baina Euskal Herrikoa nire ustez ez. Euskal Herria ez da herrialde bat, Eukal Herria komunitate autonomoa bat da oso txikia gainera. Nik uste dut komunitate baten kultura mundu osoari zabaltzea oso zaila dela.\nEgia da orain dela denbora asko gerra zibila dela eta euskaldun asko latinoamerikar lurraldetara migratu zutela eta Euskaldun kultura duten pertsona asko daudela. Nik uste dut globalizatuko bazen ohitura bat euskal kulturatik janaria izango leikela.\nPublicado porAntxon Casal GÃ³mez 29 marzo, 2020 Publicado en Sin categoríaDeja un comentario en Kultura\nFuturo de la evolucion\nTestu honetan hainbat gaietaz hitz egiten du. Testu honetan jorratzen den lehenengo gaia eta garrantzitsuenetariko bat eboluzioa da. Eboluzioa pentsamendu zientifikoekin lotuta zegoen. Eboluzioak beste gai bat dakar. Eboluzioak ekartzen dituen hobekuntzak eta arazoak. Eboluzioak gaixotasunak ekidetzeko aintigorputzak sortu egin ditu edo bakunak gaixotasun batzuk ekidetzeko, baina eboluzioak ere arazoak dakar. Natura eta kutsadura asko aldatzen ari dira hobekuntzak direla eta, kotxeak asko daude gaur egun eta lehen ez zuten gaur egun bezala hainbeste kutxatzen. Testuan hitz egiten den hirugarren gaia da soluzioak bilatzen ari direla.\nAurreko hiru gaiak elakr lotuta daude. Beraz gure pentsaera ez bazen eboluzionatiko pentsaera zientifiko horiek ez ziren inoiz agertuko orduen izango ginen Neolotiko pertsona batzuen bezala.\nNire ustez eboluzioa oso beharrezko da pertsona guztioak aurrera atera behar gara eta gure etorkinak mundu hobere bat egiteko eta mantentzeko\nGaur gure bizitzan oso sartuta daukagu virus bat Covid 19 deitutakoa. Virus hau gainditzeko eboluzionatu egin behar dugu eta pentsamendu zientifikoekin aurrera txerto bat deskubritu.\nPublicado porAntxon Casal GÃ³mez 22 marzo, 2020 Publicado en Sin categoríaDeja un comentario en Futuro de la evolucion\nMetafisika eta Jainkoa\nGizaki gehienak sinestu dugu beti deitu indarra deitu Jainkoa edo deitu energia baina zozer dagoela.Baina historian zehar, gehienak Jainko bat edo gehiago existitzen zirela pentsatzen zuten eta gaur egun pentsatzen jarraitzen dute. Baina nik pentsatzen dudan jainko berdina dugu Txinako batek edo nik? Ez, zeren eta erlijio bakoitzak bere jainkoa du.\nAteismoa: Ez dute Jainkoarengan sinisten eta Jainkoraen kontuatik aldendu egiten dira edo dena txorakeri bat dela azaltzen dute.\nAgnostikoak: Ez dute Jainkoaren existentzia ukatzen eta horrela pozik bizi dira inolako presiorik gabe.\nPanteismoa: Jainkoarengan sinisten dute eta errealitate fisikoan agertzen dela baieztatzen sahiatzen dira.\nTeismoa: Jainkoa badela esaten dute eta gutaz arduratzen da.\nDeismoa: Jainkoa inpertsonala dela esaten dute\nNik uste dut ere zeozer dagoela bana nik kristau izanda Jainko bakar batean sinesten du.\nPublicado porAntxon Casal GÃ³mez 17 marzo, 2020 Publicado en Sin categoríaDeja un comentario en Metafisika eta Jainkoa\nGaur egungo gairik arruntena eta polemikoena genero indarkeria da. Maiatzaren 8 gertu dagoela jakinez, aprobetxatu egingo dot eta Genero indarkeriari buruz hitz egingo dut.\nEgia da gaur egungo gizartean arazo asko ditugula osasun,politiko… baina genero indarkeriaren arazoak gero eta gehiagoz doaz. 2020 11 emakume izan dira asesinatuta bere bikotengandik edo bere ex-bikotengandik. Euskal Herria 2019an biktima gutxien zuen probintzia izan zen. Hori Euskal Herritaz oso ondo egiten du berba.\nGuztiok egun honetan bereziki errebindikatu behar gara eta genero indarkeriaren kontra manifestatu behar gara. Baina ez bakarrik defendatu M8an egun guztietan egon behar gara genero indarkeriaren kontra. Hau esan da; gauza asko aldatu egin behar dira gizarte honetan. Gizonak zein emakumeak eskubide berdinak ditugu baina gaur egun eta tristes da emakumeen soldatak eta gizonezkoen soldatak ez dira berdinak. Holako diskriminazioak gaur egun asko daude eta hori aldatzeko errebindikatu behar gara.\nPublicado porAntxon Casal GÃ³mez 7 marzo, 2020 7 marzo, 2020 Publicado en Sin categoríaDeja un comentario en Genero indarkeria\nAmarillo, Blog de WordPress.com.


Matematika eta musika – enzuazua\nNovember 22, 2020Written by enrique.zuazua\nMatematika eta Musika, Musika eta Matematika, zer nolako nahasketa…Edo agian ez? Ba ote dute elkarrekin zerikusirik?\nEzaguna denez, matematika natura deskribatu eta ulertu nahian sortu zen: denbora eta distantziak neurtzeko, kontatzeko, eta baita, garaian oso baliagarria zen komertziorako, eta beste arlo askotarako ere. Gaur egun oraindik, beste saio batzuetan aipatu dugun bezala, gure gizartearen euskarri nagusienetarikoa da. Galileo-k esan zuen bezala: Natura matematikaren hizkuntzan idatzita dago. Hala ote da musikari dagokionean ere?\nMusika eta artea, ezaguna denez, gizakiaren historia-aurrean sortu ziren. Gure arbasoak, gizakiak zirenen aztarnen argien garaiko koba zuloetako hormetan eginiko margoak ditugu. Bestalde, ondare arkeologikoen bidez dakigu, garai hartan kobetan bizi ziren lehen gizakiak, abereen hezurren bidezko soinu tresnak sortzen zituztela. Zein zen garaiko hauen funtzio nagusia? Musika, festak, komunikazioa edo naturaren arriskuak eta mamuak urruntzeko tresna? Gaur egun, hasierako tresna primitibo hauetatik hasita eta berauek garatuz, musika tresna anitz, doi eta aberatsak ditugu. Gaur egun orkestra baten erabiltzen direnak benetan harritzekoak dira: perkusioa, airea, kordak… Eta badira beste asko ere, gure txistua, atabala edo esku-soinua bezala. Arlo hauek bilakaera aberatsa izan dute gaur egungo gure gizartera heldu arte. Izan ere, gaur egungo musika tresna garrantzitsuenek, MP3, IPOD eta horrelako izen arraroak dituzten hauek, sakelako telefono edo ordenagailu txikien itxura dute. Non geratu dira duela hogei urteko disko-tresna, binilozko disko beltz haiek adibidez?\nHarira itzuliz, ba ote da musika eta matematikaren arteko loturarik?\nPitagoras famatuaren ustez bazegoen loturarik, eta estua gainera. Berak aztertu zuen, musika doinuen natura, eta ez da harritzekoa. Pitagorasek hasitako lanak gaur arte hainbat ikerlari, bai zientzian eta baita musikan ere, lanpetuta izan ditu.\nAdibidez, gaur egun matematikan ikerketarako hemeroteka batera joten badugu han ikusiko dugu elastikotasunari buruzko hainbat liburu eta aldizkari. Elastikotasuna zer den denok dakigu ondo. Egia esan, beste gauza askorekin gertatzen den bezala, elastikotasunik ez dugunean nabaritzen dugu gehien, soinketa egiterakoan batik bat. Saiatzea nahikoa da, konturatzeko kirolariek olinpiadetan egiten dituzten bihurketak zer nolako zailtasuna duten gehienontzat.\nElastikotasunari buruz liburu hauetan gai anitzak aurkituko ditugu sokei eta mintzei buruz, esaterako. Hauek dira adibidez gitarra, danborraren eta beste musika-tresna askoren oinarri. Eta denok dakigun bezala soka eta mintza guztiek ez dute soinu berbera. Bakoitzak berea du. Hauek osatzen dituzten materialek, tentsioak edota lodierak, definitzen dituzte sortzen dituzten soinuak. Noski, musikariak eta soinu joleak ere, eragin handia dute hari bakoitzari soinu aproposena eta egokiena ateratzeko orduan, eta horretan datza artea. Baina, funtsean, hari eta mintzaren berezko propietate dira soinu posibleen definitzaile. Eta guzti hau aztertzeko matematika erabili behar da berriz ere, beste askotan gertatzen den bezala, ustekabean.\nAdibidez, bada ekuazio matematikoen artean uhin ekuazioa delakoa, d’Alembert-ek Jean le Rond d’Alembert (Paris 1717 – 1783) sortua, eta berau hari elastiko baten bibrazioak aztertzeko asmaturikoa. Ekuazio honek esaten digu hari bakoitzaren propietateen arabera (lodiera, materiala, dentsitatea), zer nolako soinuak entzun ahalko ditugun.\nBaina, itxaron pixka bat: denok ulertzen dugu gitarra baten sokari eraginez gero soka hau bibratzen hasiko dela. Baina zergatik entzuten dugu? Ikusi bai, baina entzun? Horrela da: soka baten higidurak entzun egiten ditugu eta ez soilik ikusi, itsasoko olatuen zurrunga entzuten dugun bezala. Eta hau zergatik ote? Guk gure belarrietan ditugun mintzei esker. Gitarren sokaren bibrazioak airean bibrazioak sortzen dituzte eta ikusten ez ditugun presio uhin horiek airean higitzen dira, guregana jo arte. Guregana heltzean gure belarriak ukituz, bertan ditugun mintzei esker, presio uhin hori soinu bihurtzen dugu. Antzekoa gertatzen da Interneten ere. Guk sorturiko irudi bat interneten bidez, Wi-fi-aren bidez, airean, bidaltzen dugu eta hartzaileak, berriz ere, mezu hori irudi bihurtzen du. Magia? Ez, ez da magia, baina zientzia eta teknologia piloa bai, eta musika eta matematikaren elkarren arteko eraginaren ezaugarrien adierazle ere bai.\nGauza bera gertatzen da danborrarekin eta beste soinu-tresnekin. Adibidez horregatik ere aire-instrumentu bakoitzak bere forma dauka: txistuak, saxofoiak eta tronboiak ez daukate antzeko formarik eta neurriak eta horregatik ere, naiz eta berauek jotzeko modua antzekoa izan, sortzen dituzten soinuak ez dira batere berdinak. Era berean, ez dira antzekoak trenak higitzean jotzen duen txistua, eta itsasontzi erraldoiak kaira heltzerakoan beraien etorrera aldarrikatzen duten hotsa ere.Baina musika eta matematikaren arteko loturak anitzak dira. Bat, bi, hiru, lau abestian bezala…\nBaina gai hauen interesa, lehen esaten genuen bezala, Pitagoras-en garaitik datorkigu, gutxienez. Ez gara beraz, honetaz arduratzen garan lehenak. Adibidez, Google-n honi buruzkoen bila arituz gero hainbat adibide eta idatzi aurkituko ditugu. Pitagoras izan zen konturatu zena soinuen armoniak bazuela zenbakiekin zerikusirik. Berak ez zuen d’Alembert-en ekuazioa ezagutzen (bi mila urte falta ziren horretarako) baina soka bakoitzak, bere luzeraren arabera, doinu desberdinak aztertu eta azaldu zituen zenbakien bidez. Horrelakoetan soinuak zenbakiekin lotu daitezke eta hau da askotan egin dena musika atal garrantzizkoak osotzean. Adibidez, Beethoven erraldoiak Ludwig van Beethoven (Bonn 1770 — 1827) , beste askok bezala, bere bosgarren sinfonian Fibonacci-ren Leonardo de Pisa, (1180-1250) zenbakiak erabili zituen. Fibonacci-ren zenbakian oso famatuak dira beraiek dituzten propietate anitzengatik. Garai hartan untxien erreprodukzio bizkorra azaldu nahian sortu zituen. Hauexek dira: 1, 1, 2, 3, 5, 8, 13, 21, 34, 55, 89, 144,… Ikusten den bezala zenbaki bakoitza aurrekoak batuz lortzen da. Eta horrelakoetan, umeen jokoetan bezala, zenbakiak erabiliz musika ere osatu daiteke. Ez dakiguna da, ea Beethoven-ek apropos egin zuen edo ustekabean.\nGidoi honi jarraituz hainbat zenbakiren egitura bereziak, musikara eraman daitezke. Ez dakiguna da, ea zer nolako arrakasta izango zukeen honekin ateratako diskak.\nErritmo kontuetan ere antzeko zerbait gertatzen da. Musika desberdinek erritmo desberdinak dituzte eta hauek ere zenbakien bidez azaldu daitezke. Hau, entzuterakoan nabarmena bada, dantza egiterakoan are nabarmenagoa da. Saiatu bestela saltsa, lambada eta honelakoekin.\nMusika eta zenbakiak lotuta daude, beraz, matematikaren bidez. Duela urte bete, betiko utzi gintuen Mikel Laboak. Berak idatzi zuen: baga, biga, higa,… matematika eta euskal musika berriz ere betirako ezkonduz. Jarrai dezaten bada, bi arlo eder hauek beraien arteko mugetan artea sortzen, eta gure ondarea aberasten.\nMath in motion! Amarauna, Euskadi Irratia, matematika, musika


Santa Zezilia eguna "digitala" ospatuko du Toberak - Noticias de Gipuzkoa\nSanta Zezilia eguna "digitala" ospatuko du Toberak\nMutiloa, Segura, Zegama eta Zeraingo Musika Eskolak 14 bideo igoko dituzte\nm. aranburu 10.11.2020 | 00:59\nTobera Musika Eskolako kideak eta Dantza taldekoak, Euskaraldiarekin bat egin dute. Argazkia: Tobera\nzegama – Mutiloa, Segura, Zegama eta Zerainen jarduten duten Tobera Musika Eskolako kideek azaldu dutenez, indarrean sartu den lege berriak "ez du eragotziko musika-eskolek gure lanarekin aurrera jarraitzea". Dena den, onartu dute aldaketak izango direla antolatutako egutegiari eragingo dienak: "Santa Zeziliako kon-tzertua aurrez aurre egitea galaraziko digu lege berriak, izan ere, profesionalen kontzertuak bakarrik baimentzen ditu".\nMusika-hizkuntzako informazio-bilerak aurrez aurre egin zituzten urriaren amaieran, baina, aldiz, Eusko Jaurlaritzaren azaroko dekretuak ez du uzten Santa Zeziliaren omenezko kontzertua jendaurrean egiten. "Guztia prest geneukan, baina kontzerturako zehazki prestatutako protokoloa ere". Hala ere, ospatuko dute Santa Zezilia eta aurtengo kontzertua birtualki egingo da.\nAzaroaren 19tik aurrera hamalau bideo aireratuko dituzte eskolako sare sozialetan, YouTubeko kanalean eta tobera.org webgunean ere bai, pieza bakoitzeko bana. Errepertorio anitza eskainiko dute digitalki: Dance Monkey eta ETS taldearen Zurekin batera gaur egungo doinuekin batera, Bizeten musika klasikoa, garai bateko Tracy Chapman edota Sorotan Bele musikarien abestiak eta betiko kalejira eta euskal abestiak prestatu dituzte bertako ikasleek, bai bakarka edo talde txikitan. Hala, aurtengoan internet bidez zabalduko dituzte horrenbeste gogo eta esfortzurekin prestatutako egitaraua.\nLanean aritu dira etengabe eta ikasturte honetan hiru dokumentu sortu dituztela aitortu dute, ikasleen, familien eta langileen osasuna eta segurtasuna zaintzeko osatu dira, bai Musika Eskolari dagozkionak eta Dantza eskolarako ere egokitu dituzte. Honakoak dira dokumentu horiek: COVIDaren aurreko jardunbide orokorrak 2020/2021 ikasturtean dokumentua diseinatu zuten, eta irailaren hasieran, berriz, COVID pautak familientzat, jarraibide zehatzekin. Irailaren bukaeran, azkenik, ikaslearen balizko kutsa-tze batean nola jokatu adierazten duen txostena prestatu zuten Toberan. "Guztiak ikasleen eta familien esku jarri ditugu", gehitu dute. Dokumentu horietan jasotako neurriak bete ahal izateko egoitza lekualdatu behar izan dute, esaterako, Zegaman, eta espazio erabilgarriak handitu edo moldatu behar izan dira bai Seguran eta Zerainen.


Jaka beixari tira egin dio goialdetik, lepoaldea estali nahian, tren geltokitik irten eta kanpoko haize kolpea sentitu duenean. Urrunean ikusi du, jada geltoki kanpotik, tren luzea abian, zaratatsu, Amara aldera. Zumarraga, Iruñea… Oraintxe duda egiten du noiz ikusiko duten elkar berriro, noiz arte ez den itzuliko Lucia (Gabonak, ziur aski), eta ea, gauzak dauden bezala, bera berriro Madrilera joateak sentidurik ote duen. Muxurik ere ez diote eman elkarri agurtzerakoan, agur urrun bat aurpegi etsituaz; bata bestearen zain egon dira ea nork aurrea hartu eta gorputzak batuko, baina azkenean biak geratu dira distantzian, “hitz egingo dugu”, “bidaia on”, “ondo ibili”. Berriz ere berdin, berriz ere ika-mika berberak, berriz ere hots tonu, aurpegiera, keinu berberak; ez da harritzekoa Luciaren tesia errepikapenari buruzkoa izatea, ez; adituak dira horretan bi-biak. Pixka bat gehiago estutu du jakaren lepoa, urratuko den beldurrik gabe. Zubia igarotzen ari dela, oraindik gogorragoa da haizearen joa; zerua oskarbi, laino zirristaren bat besterik ez da ikusten mendi aldean. Ibaia, bete eta nahasia, kontrako norabidean, itsasoak bere burua hustu nahi balu bezala. Hau al da bukaera? galdetzen dio bere buruari, horrela izango al da? indiferentziak gain hartu eta dena estaltzen duenean, nekadurak geldiarazten, indar ale txikiena ere aienatzen, berez dator bukaera? Beti pentsatu izan du mundu honetan ez datorrela berez ezer, zerbaitegatik da historialaria, baina ez du beste modurik Luciarekin gertatzen ari zaiona azaltzeko. Beren arteko liskarrak ere, hain dira indargeak orain; tokatzen delako diskutitzen dutela iruditzen zaio, bakoitzak bere rolari heltzen diola, baina errutinak agindutako zerbait izango balitz bezala; aktore beteranoak obra arrakastatsuaren enegarren emanaldia egiten. Elkar ezagutu zutenekoarekin akordatzen da, hasieran ez zuela, ez zutela, erakarpen berezirik sentitu —Luciak ere hori aitortu izan dio—, atsegina bai, elkarrekiko sinpatia baita ere, baina beste zantzurik ez. Hilabeteekin, baina, topo egin han, elkarrekin suertatu hor, eta puzten hasi zen bien arteko haria, elkarrekin egotearen atsegina ez ezik alegria, elkarrekiko sinpatia ez ezik mira; elkar bilatzea, elkar hartzeko edozein motibo edukitzea, juntatu beharra, aparte denbora luzez egon ezina; bi gorputz dantzan bata bestearen bueltan. Sortu zen ustekabea, ezustekoa, espero ezina, aurreikus ezin den zera, eta elkar harturik egin zuten bidea; doktoregoaren katramiletan bidaide, liburutegiko plazaren lortzean poz-kide, aitaren gaixotasunean lagun. Noiz okertu zen dena? Noiz hautsi zaie ez dakiten hori? Erraza litzateke kontua Mirenenarekin lotzea, hantxe egin ziola bihotzak kra, baina hori gaitza baino sintoma dela esango luke, aurretik hasi zirela elkar saihesten, atsegina abailtzen, mira ahitzen, gorputz bana bere ibilbideari segika. Eta masterrarena etorri zen, Madril, bizimolde berri bat Luciarentzat, urrats bat gehiago haren bizialdian, ateak irekiko zizkion, burua egurastuko, ondo etorriko zitzaion pertsonalki ere, aldaketa bat, azken urteetako errutinarekin haustea.\nGustatzen zaizkio igandeetako kale hutsak, areago neguaren atarian, hotz, areago goiz partean. Kontxa aldera egin du itu gabe, alderrai; ederra egongo da, munduko tokirik ederrena, bai, nahiz eta, egia esatera, berak orain gutxiagorekin ere aski lukeen. Lantokia ere han izango du; biharamunean han izango dira denak: Nerea, Imanol, eta orain bi aste etorritako bekadun jasanezin hori, Xabat, Signa ezizenez deitzen diotena Nereak eta biek. Morroiak dena konpontzen baitu signaturaz, edozein liburuz ari direla, “esango didazu signatura, mesedez”, ahots goi pairaezin horrekin, “signatura falta zait”, “signatura esaten ez badidazu”. Ez du beste konturik azken egunetan Nerearekin, liburuzainak bi multzotan sailka daitezkeela azken batean: autore-titulu bidez funtzionatzen dutenak eta signatura bidez funtzionatzen dutenak. Antigoalekoak lehenengoak, senari, jakintzari, heltzen diotenak; modernoak bigarrenak, zientifikoak, zenbakiaren zehaztasun hotzari jarraitzen diotenak. Xabatek Bibliotekonomia ikasi berri du, ez alferrik, edo Bibliotekonomia eta Dokumentazioa uste du dela zehazki, zer inporta du, auskalonongo unibertsitatean, kanpoan, alegia, eta noski, kanpoko unibertsitatean ikasita dena jakin behar; hitz ponposdun ikasgaiak ikasiko zituen, katalogazio automatizatua, katalogazio deskriptiboa, bibliometria, informazio iturri orokorrak, informazio iturri espezializatuak, informazio iturri gogaikarriak, ezdeusak, alferrikakoak; CDU, ISBD, MARC 21, SIGB, SIGA, SGDM, PMH, CMS, OAI, SQL, FileMaker, Tesauro, eta are SCI, eta Cybermetrics, eta Scopus, eta putetxeko padrea. Karrera bat, ondo jarduteko usaimen eta sentsibilitate minimo batekin sobera den langintza baterako, karrera bat akronimo absurdo saldo bat buruz ikasteko eta gero lainezaz galdetzeko “signatura emango didazu, arren?”, esanez bezala, badakit zu zabar ibiltzen zarela, signaturei kasu egin gabe, buruz ibiltzen zarela hau hemen kolokatzen, beste hori han, baina ni profesionala naiz, nik signaturarekin egiten dut lan. Liburua harri bat balitz bezala tratatzea, Fernand Braudel, La historia y las ciencias sociales, zein apaletan jarriko eta, emango didazu signatura?, joan hadi barra-kodeak ferratzera, mutil; Braudel, non izango da ba, Historia, uste dut 3.4 dela, baina zer axola du, badakizu non den, jakin beharko zenukeen, hori auskalonongo unibertsitate horretan erakutsiko ez zizuten arren, han sakonean, hemerotekaren ondoan, bai, Historia, eta haren barruan non? non izango da ba, Braudel, Historiografia garaikidea azpiatala, noski, neronek borrokatu behar izan nuen ataltxo hori, zelako nahas-mahasa zegoen aurretik. Lehengoan Nereari eskatu omen zion signatura zer eta Musilen El hombre sin atributos apaletan jartzeko; okerrekoa eman omen zion, noski, Egiptologiara bidali omen zuen lerdoa, izorra dadila, eta han etorri omen zitzaion gero, soslai serioz, urduri antzean, nahita egin zuen susmoarekin ziur aski, “ez didazu ondo eman, Nerea”.\nBidegurutzera iristen ari zela izan da, orduan ikusi du, urruti samarretik —eta eskerrak— beste neska batekin pasieran, bere norabidearen kontrara. Espaloiez aldatzea pentsatu du, baina nabarmenegia litzateke kale mortu horretan, eta aurrera egin du halabeharrari aurre eginez, oraindik ez dakiela nola erreakzionatuko duen berak, eta nola egingo duen Mirenek, lagunarekin hitz eta pitz, hura ez baita konturatu hogei metro eskasek banatzen dituztela, elkar gurutzatzera doazela. Harremana hasi zutenean garbi utzi zion Mireni Donostia txikiegia zela eta kalean suertatzera, nahiago zuela elkar ezagutzen ez zutelako plantak egitea, bestela laster hasiko zirela debaldeko berriketak, gezurmendietako egiez-sailak, nolatan ezagutzen dute horiek elkar, begira horiek, konturatu zara nola begiratu dioten elkarri, konfiantza handiegiz ez ote dira ari, ikusi, ikusi. Nahiago zuela zuhurtzia gehiegizkoaz aritu naturaltasunaren izenean katramila nahasitan sartzea baino; susmoa du gehiegizkoa iruditu zitzaiola Mireni, ea zer duen txarretik kalean topo egin eta kalaka labur bat edukitzeak, adeitasuna dela lehena, horretaz ez dela zertan lotsarik eduki, ea zer moral estuk galarazten zion halako gauza sinple bat onartzera, hori guztia imajinatzen zuen pentsatzen zuela Mirenek, baina ez zion ezer esan, bere erabakia errespetatu, eta saltsa edukitzekotan berak izango zuela pentsatuko zuen agian. Kontua da sekula ez zaiela halakorik egokitu hilabete horietan guztietan, oraingoa dela, izango dela, lehen aldia, eta ez dakiela ondo nola erreakzionatu; hitz egindakoa hitz eginda dagoela, bai, garbi utzi zuela iruditzen zaio, baina denbora pasatu da harrezkero, eta elkarrekin igarotako asteburuak gauzak aldatu ote dituen zalantza egiten du orain, ea aurreko akordioek irauten duten, ea orain bestela jokatu beharko luketen, ez ote den absurdoa dauden-daudenetan ez ikusiarena egitea espaloi berean egokitu zaien honetan. Lurrera begira, grazia egin dio Mireni lagunak esan dion zerbaitek, zalantza egin du orduan berak ea benetan aurretik ikusi duen eta berari buruz ari diren, Mirenek zer edo zer kontatu diolako-edo, baina burua altxatu eta buruz buru ikusi duenean egin duen keinuak argi adierazi dio ezetz, ezustean harrapatu duela hura ere enkontruak, igande goiz honetako kale huts honetan, non ez dagoen beste oinezkoen bizkarrik, beste oinezkoen gorputzik, begirada babestu eta disimuluan ibiltzeko, eta garbi ikusi du Mirenek ere zalantza bera egin duela, ezpainak okertu, hatz batez masaila hazkatu —baina ez, agidanez, azkurarik duelako— eta begirada apartatu duela; begiek ikusten ez dutela, azala tenk, eta berak ere, zer egin ez dakiela, burua biratu eta aurrera segitu du. Elkarren ondotik pasatu dira, metro erdi baino gutxiagora, hala kalkulatu du, hainbestetan pega-pega eginda izan duen gorputz horretatik hain gertu, hainbestetan kasik beretzat izan dituen gorputz atal horietatik; baina tarte eskas hori arrakala sakonegia zaie orain, beste egokiera batean besoa luzatu eta laztana berez etorriko zenean, bien arteko distantziaren inguruko kontzientziarik gabe, orain atxiki ezina zaien osina da.\nZuzen jarraitu du, denbora igaroko ez balitz bezala, barrenak iraulita, inora begiratu gabe, eta ikusi ere apenas. Andia kalearen ertzera iritsi denean sumatu du berriz ere haize hezearen joa, eta pixka bat ernaturik, konturatu da egun dezente direla Mirenekin harremanik ez duela, Lucia iritsi zenetik ahaztua izan duela, eta ez diotela astebetez elkarri mezurik bidali. Asteburu hartatik gerora, elkarren arteko harremana sendotu zela zirudienean —sarri egin diote durundi hondartzako pasealekuaren ertzean esan zizkion “laztana” eta “maitea” horiek—, zer eta isiltasuna etorri da, hutsune handi bat, ziur aski Mirenek beregandik keinuren bat espero zuelako, iniziatiba hartzea; bera, ordea, erdizka urratsak Mirenek hartzera ohitua zegoelako, erdizka Luciarekin nahiko lan bazuelako, kieto geratu da. Orain ohartu da, baina, elkar ezagutu dutenetik isilaldi handiena dela hori, beti bidali izan diotela elkarri bi-hiru egunean behin —Mirenek gehienetan, hori ere hala da— mezu estupidoren bat, elkarrekiko haria tenk mantentzea beste motiborik ez zuena. “Funtzio fatikoa” gogoratzen da esaten zuela Unaik garai batean, ohi bezain pedante, filologoa zela erakutsi nahian-edo, “hori da inportanteena ligatzeko, funtzio fatikoa dominatzea”, zer eta asuntoan nor izango balitz bezala. Haizearen astinaldiak jarraitu egiten du, eta ia pentsatu gabe, geldialdi baten ondoren itzuli egin da, aurretik korritutako bidea desibiliz; Miren eta haren laguna jada Abenidara iristen ari dira, baina pausoa apur bat luzaturik, argi du ez dituela galduko. Mirenen parka berde-iluna dakusa atzetik, zabal eginda loturik ez daramalako, eta ilea bilduta duela ohartu da, gurutzatu direnean eskapo egin dion detailea. Gutxitan lotzen du mototsean ilea, behin horrela lepo luzeegia nabarmentzen zitzaiola esan zion —berari gustatzen zaio, halere, lepoa bistara eduki dezan—, baina haize-giro hori dela eta jasoko zuela pentsatu du. Bizkor, metro dezente jan dizkie segundo gutxian, baina gertuegi egotea ere ez zaiola komeni jabetu da, eta distantzia zuhur batera iritsi dela kalkulatu duenean, berriz ere mantsotu eta hor ikusi ditu biak Abenida gurutzatuta zuzen jarraitzen Loiola kalean barrena. Haiek kafetegi zahar hura zegoen parera iritsi diren arte ez da bera Abenida gurutzatzen hasi, espaloiz aldatu eta zebra-bidetik igaro gabe, apenas dagoen-eta trafikorik. Zuhur jarraitu nahi ditu, susmorik piztu gabe, baina nekeza zaio, urrutitik segitzen baditu ere bertantxe ikusiko lukete-eta buelta emango balute. Senak gidatuta buelta eman duena, ordea, bera izan da, eta momentu batez okerrena pentsatu du Abenidaren erdian auto zuri bat ikusi duenean geldirik —justu bera igaro den leku berean—, Abenida erdian geldirik alajaina; ez da apenas pasatzen autorik baina halere enbarazu, pentsatu du, autobusa ailegatzen bada maniobra egin beharko du, zer arraio egiten du auto batek geldirik errepidearen erdian; begiak ñarrotu eta doiago ikusi ahal izan du ezetz, atso-agure batzuk direla, nora joan ez dakitela, ziur aski, bide okerra hartu dutelakoan, gelditu hemen esanez batak besteari, ez dator inor, begira dezagun ondo, ez du merezi jarraitzea, goazen gauzak ondo egitera. Atezuan jarri du nahasmenduak, eta ezker-eskuin begiratu du ea inor duen gaur atzetik, ikusten duen susmagarririk inguruan, baina ezer ez: bikote bat Kontxa aldean haren haurrarekin, gizon bakarti bat zubi ingururantz, gazte zaratatsu batzuk kioskoaren parean. Pertsegitua izatearen estura apaltzearekin bat ekin dio berriro ere Miren jarraitzeari. Urratsa biziagotu du galdutako metroak berreskuratzeko, eta merkatu berrituaren ondotik igarotzen ari direla begiztatu ditu; eskerrak igandea den eta itxita dagoen, eraikinean sartuta bistatik ez galtzea zaila izango litzateke eta: arropa dendak bateko, baserritarren postuak besteko, supermerkatua, parkinga, elektronika denda. Aitarekin akordatu da, merkatuaren berrikuntzaren kontra direnak eta ez direnak botatzen, zeinen erraz galtzen duen alferrik ondare kulturala hiri honek, ez dagoela babes-politika argirik, desastre bat dela dena, hanka egiteko gogoa ematen duela, zeinen konplexudunak garen donostiarrok, beti dena modernotzeko premia estupido horrekin, abangoardiaren orpotik xoraturik, tradizioari bizkar emanez balizko aurrerabidearen alde, kaskarinak, bai, inondik ere; Bretxarekin egin zuten desastrea eta orain hau. Dena pikutara joaten da donostiarrekin, imajinatzen du aita lantuka; donostiarrekin, ezin da inolako hiri suerterik jaso.\nKafetegi zaharraren paretik igarotzen ari dela —egun multinazional baten denda iluminazioz betea—, hantxe ikusi du bere burua, fatxadari pega-pega eginda, euriari iskin egin nahian, Oierren zain, ihes itsuan. Barrenak janda eskapo egin ala ez, norbere burua nola babestu. Beste bizialdi bat. Tokatu zitzaion tokian egonda, ahal izan zuena egin zuen, baina ez da harro urte horietaz. Beste bizialdi bat, baina begira, oraindik ere orduko endredoen ordainak. Bizkor igaro da, baina ez ia hamabost urte lehenago bezain, eta ezkerraldera egin du, eskaparateen aldamenetik disimuluan doalakoan. Semaforoan geldirik, errepideari jaramonik egin gabe, ez du ematen Miren eta lagunak gorriz igarotzeko asmorik dutenik eta gelditu egin behar izan da bera justu merkatua igaro berritan. Berdez jarri denean izan da, Mirenek burua biratu du bera dagoen alderantz, eta gertu ere ez dagoen arren ikusi duela iruditu zaio, ez begira geratu zaiolako nabarmen, baina distantzia horretatik kale huts horretan ez dago aterabiderik; zalantza egin du hanka egin edo ez, harrapatu duelako amore eman behar duen, baina, benetan, ez daki zehazki zergatik ari den Mireni segika, zer helburu duen, eta honenbestez, ez daki deskubritu izanak zertan aldatu behar lukeen egoera. Berriz ekin dio martxari, eta berehala ikusi du Miren atzera begira, orain bai, haren bisaiak erakusten duenagatik ziur bere xerka ari dela; ez haserre segika harrapatu duelako, harrituta ere ez, are, poz ezkutu bat sumatu dio, sumatu nahi izan dio keinuan. Orain, garbi du ez duela gelditu behar, jarraitu behar duela, nahiz eta zertarako jakin ez, zein den bat-batean segika hasi izanaren arrazoia, eta bera ere dagoeneko errepidea igarotzen ari da, San Martin kalea, gorriz.\nOkindegiak kafetegi, hiriko azken moda; mahai txikiz beteriko leku gogaikarriak, mukuru beti, atso-agureek aulkiak kentzen dizkizute, pentsatu du, ondoan jartzen zaizkizu, komentario desegokiak egiten dituzte, ez dira isiltzen, zerbitzariak erotzen dituzte, barkatu esne epelarekin eskatu dizut jarri beste bat, zeinen garestia den dena. Hiria hutsik da, baina kafetegia lepo, eta momentu batez pentsatu du, beretzako lekurik gabe, hortxe bukatuko zaiola Mirenen segimenduarekin jarraitzeko aukera. Sartu bezain pronto, ordea, mahai bat libratzen ikusi du. Kosta zaie mahaia uzten —agure bat zaintzaile hegoamerikarrarekin—, baina egonarriz paratu da haien alboan zutik, kendu du jaka eta utzi du aulki baten bizkarrean “hemen ni nago” markatzeko. Hiruzpalau mahai harago dira Miren eta haren laguna; zutabe bat du tartean, eta mahai-aulkiak apur bat mugitu behar izan ditu ikuste-angelu egokia lortzeko. Altxatu eta eskatzera joan da, Miren ere zutitu eta eskatzera joango den esperantzarekin, baina haren laguna izan da azkenean mostradorera hurreratu dena, eta ez du Mirenekin egoteko aukerarik eduki. Itzuli denean, poliki edan du kafea, denborari denbora emanez, hurrengo urratsak zeintzuk izango diren ez dakiela baina zerbait okurrituko zaion esperantzarekin. Mireni begiratzen dio tarteka baina hark ez dio begiradarik itzultzen, adia galdurik izango balu bezala, buruaz baiesten ditu lagunak kontatzen dizkionak. Kafearekin jarri dioten txokolatina darabil eskuan bueltaka, ireki gabe, bukatu du kafea, eta duda egin du beste zerbait eskatu edo ez. Jende gehiago sartu da, ez da mahairik libre eta berari begiratzen diote “noiz arte egongo haiz hi bakarrik mahai bat okupatzen” esanez bezala. Orduan ikusi du Mirenen laguna altxatzen eta komunera abiatzen; ziztuan pentsatu du hor duela aukera eta zer egiten ari den gehiegi pentsatu gabe gerturatu zaio Mireni. Ez dio jaramonik egin harik eta bertatik bertara izan duen arte, eta orduan pentsatu du akaso sumindu egin dela segika izan duelako, berari iruditu zaion arren horretaz ohartu denean poz txikia hartu duela. Akaso hanka sartu du barruraino; ebidentea da, inori horrela segika ibiltzea gaitzesgarria da erabat, baita hura ezagututa ere, baita haren maitalea izanda ere; inorengandik zelatatua izan gabe nahi duen lekutik nahi bezala ibiltzeko eskubidea du Mirenek. Ez duela zelatatu nahi, besterik dirudien arren, horixe erantzungo lioke, harekin egon nahi duela, besterik ez, haren konpainiarekin gozatu, trakets egin duen arren, baldar guztiz, hori guztia esan nahi lioke.\nGutxitan entzun dio tonu hori, Lucia gogorarazi dio.\n— Ez duzu ikusten Saioarekin nagoela?\nSaioa, beraz. Izena esan diolarik, pentsatu du akaso ezagutu behar zukeela, baina ez du gogoan Mirenek inoiz hura aipatu dionik.\n— Ezer esan gabe desagertu zara eta orain horrela zatoz?\n— Ez zaitez horrela jarri, neska.\nEsatekotan egon da hark ere ez diola ezer esan egunotan, eta beraz, izatekotan biena dela errua, baina hobe du mikaztu baino egoera goxatu. Gainera, ez daki ondo zergatik, baina lasaitua hartu du Mirenen haserrea harekin ahaztu delako dela jakin duenean, eta ez kaletik ezustean jarraitu diolako. Esperantza txikia ernatu zaio.\n— Barkatu, badakizu nola nabilen.\nAspaldi da biktimarena egiteak, Luciarekin behintzat, funtzionatzen ez diola, sarritan esan izan dio hark “ez didazu batere penarik ematen, e”, baina ataka horretan, ez zaio beste ezer bururatu. Aurrera bermatu da Miren, eta haren lurrin eztia iritsi zaio.\nSudurretatik bota du arnasa, luze.\n— Baina besteak ere zaindu beharko zenituzke, pixka bat behintzat.\nEz du denborarik, laster etorriko da bueltan laguna komunetik, eta ez du eztabaidan katramilatu nahi.\n— Zurekin egon nahi dut.\n— Idatzi eta geldituko gara.\n— Zurekin egon behar dut.\nMakurtu, kokoriko jarri eta sorbalda heldu dio eskuaz; buruz buru dira jada.\nLehengo distantzia hautsirik, samurtu egin dela iruditu zaio, begiak piztu zaizkiola, eta ezin erreprimituzko satisfakzio keinu bat igarri dio.\nKomuneko atean laguna ikusi duelarik, bizkor zutitu eta mostradorera egin du disimuluan. “Zerbait nahi duzu?” entzun dio galdetzen zerbitzariari, eta zer erantzun ez zekiela harrapatu duenez, burutik pasatu zaion lehenengo gauza eskatu dio.\n— Palmera bat, palmera bat nahi dut.\nAurrean dituen jakiei erreparatu die, eta konturatu da mota eta tamaina ugariko palmerak daudela aukeran, eta hatza luzatuz zehaztu dio.\n— Hori, horietako bat.\nPalmera txiki bat atera du matxardaz.\n— Bat bakarrik?\nHain txikia izaki, irrigarri samarra da bakarra eskatzea, baina ez du jateko gogorik eta, gainera, pentsatu du, ez dio azalpenik eman behar ea zergatik eskatzen duen halako eta ez halako, zerbitzari profesionalaren dohaina behar luke bezeroak eskatutakoaren gainean balorazio moralik ez egitea.\nBere palmeratxoarekin mahaira itzuli denean, atso-agure bana ikusi du aulkiaren ondoan, atsoa esertzeko zorian, pixka bat apartean agurea, eta gerturatzen ikusi dutenean jabetu dira zein den egoera: “¿Estabas tú aquí?” emakumeak. Kopeta zimurtu die berak eta eseri egin da ezer esan gabe. Atzetik entzun ditu: “Ya te he dicho, Mari Carmen, que estaba ocupada”, “Sí claro, si es por ti no nos sentamos nunca, pasmarote”. Kikara hutsa ere erretiratu diote, eta palmera ziztrin hori jaten duenean han lekua okupatzen jarraitzeko argudio gabe geratuko da; izan ere, horretaz jabetuta-edo, bikotea inguruan geratu da berak noiz libratuko. Bai, herra handienaz gorroto ditu okindegi-kafetegi madarikatu horiek.\nGauzak jasotzen hasi dira Miren eta Saioa. Orain Miren da azalpenak ematen ari dena kezka puntu batekin, eta antsikabe erantzuten dio lagunak egoera samurtu nahi balu bezala. Ezusteko bat suertatu zaiola eta martxa egin behar duela esaten ari zaiola sinetsi nahi luke, baina ezagun du lilurak jota dagoenean izaten duen baikortasunerako joera zuhurtziarik gabea. Lokaletik irteten ikusi ditu, eta bera hantxe geratu da, kieto, palmerak behatzetan utzi dizkion txokolate arrastoak miazten. Inguruan zituen atso-agureak arrapaladan joan dira libratutako mahaia okupatzera. Bitartean, kafetegiko atarian, Miren eta Saioa ikusi ditu despeditzen, eta behingoz, leku malapartatu hartatik joateko tenorea iritsi dela erabaki du gogobeterik. Lasaiki, pauso laburrean, kafetegitik irten eta segurantzaz jo du Mirenek hartu duen norabide berberean.\nEzagutu eta berehala hasi zitzaion aitaz hitz egiten. Antza, harreman estua izan zuten txikitatik eta bereziki lagundu zion —serioski esplikatu zion zati hori— nerabezaroko momentu gogorrenetan. Haren bizitzako habe irmoena omen da, eta baiki, luze gabe konprobatu ahal izan zuen beren arteko gertutasuna telefonoz hitz egiten entzun zituenean; hainbesteko adiskidantzaz hitz egin zioten elkarri ezen entzun bitartean lotsa puntu bat sentitu zuen. Berak apenas hitz egin dion bere gurasoez, egingo luke oraindik ez diola ezer aipatu bere aitaren egoeraren inguruan.\nOrdenagailua pizteko eskatu dio, kantu bat. Lehen aldiz da Miren bere etxean, halaxe proposatu dio kafetegitik atera eta hurrengo kalean elkartu direnean, “nahi baduzu nirera joan gaitezke”; alde batetik, Mirenen haserrea samurtzeko balioko zuela pentsatu duelako, eta bestetik, zeuden lekutik hurbil dagoelako bere etxea, eta kalean ikus zitzaten aukera gutxiago izango zutelako horrela.\n— Gorderik ditugu bideo batzuk, etxe zaharrean grabatuak, aitak besoetatik heltzen nauela, ni ozta-ozta zutik eusteko gai, nirekin dantzan kantu hori abesten duen bitartean.\nAitaren abesti gogokoena omen da, eta Mireni musika modernoagoa gustatzen bazaio ere, kantu polita dela dio, eta zaharmindu kutsu hori gorabehera, melodia aski ederra duela. Agertu da jada ordenagailuko pantaila urdina, eta zalantzan ikusi du Miren ea hark bilatu behar duen kantua zuzenean edo jabeari utzi behar dion.\n— Nola esan duzu duela izena?\nBerehala atera zaio bilatzailean bideo bat, kantariaren bisaia serioa lehen planoan.\nGonbita egin dionean, eragozpen bakarra etxea hankaz gora zuela izan da; bisitarik espero ez eta ohe egin gabea, plater eta mahai-tresnez enpo harraska, lan-mahaia gauzakiz estalirik (horrek ez du horrenbeste ardura), oraindik muntatzeko duen armairu baten piezak egongelako lurrean barreiatuak. Sartu aurretik gaztigatu dio zein den kuxidadea, eta goizean goiz korrika irten behar izan duela esanez desenkusatu da. Itsumustuan joan da logelara izarek erdizka estaltzen dituzten Luciaren kulero-kamisetak jasotzera.\n— Barkatu. Esan dizut, ez dit astirik eman.\nGelatik bota dio, eta atera denean, hantxe ikusi du Miren herabe, sarrerako ate ondoan, etxe barrenera sartzeko baimena noiz jasoko zain-edo.\n— Zatoz, erakutsiko dizut, ez da gauza handia, baina tira.\nBere etxearen intimitatean sartzeagatik sentitzen duen poza sumatzen dio, urduritasunarekin nahasturik, eta ez da erlaxatu sofan eseri diren arte. Bere alboan etzan eta kontaktu fisikoak ematen duen bat egiteak bareturik, hain kutsakorra zaion irribarre eztiz so egin dio. Mirenen usain berea aditu du, jori —bere gusturako gehiegi— bota ohi duen lurrinaren gaindi. Usain fuerteegia duela tamaltzen da maiz Miren, eta lanak izaten dituela hura estaltzen. Ezetz erantzun izan dio berak —ez ondo geratzeko, zinez hori uste duelako baizik—, ez zaiola hala iruditzen, eta edozein kasutan, usain gozoa zaiola berari, ez duela zertan kezkatu, are kitzikagarri zaiola. Duela gutxi aitortu dio bere lehengotariko nobio baten kontua izan zela, bere usainak atzera botatzen omen ziola, “arraroa” zitzaiola aitortu zion behin, “amonaren sukaldeko usaina” ekartzen ziola gogora. Miren lotsak jota ikusi zuenean kontua konpontzen ahalegindu zela mamarroa, ez ulertzeko gaizki, ez zuela zentzu txarrean esaten, arraroa zitzaiola usain hori, besterik ez, ez on ez gaizto, arraroa, ez besterik. Mina egina zegoen, ordea, eta ordutik —hamarkada bat ia— sukalde usain hori desagertzen saiatzen zen kosta ahala kosta: perfumeak bateko, aho-garbiketak besteko, ninientzako krema hidratatzaileak ere bai, arropak lurrintzeko izpiliku-esprai bereziak. Baina orain hesi-murru-ezkutu horiek guztiak gainditu eta Mirenen usaina, usain berea, aditzen duela, bere barneraino ailegatu dela sentitzen du, fueratu dituela berak ere bere gorputzeko oztopoak. Buruz behera jarririk, adatsa burutik erortzen zaio zalu, halako moldez non aurpegia ezin baitio ikusi, eta bere burua ere harritu duen samurtasunez ireki dio bisaia biloak belarrien atzealdean jasoz. Mirenen aurpegierak ez du zerikusirik jada etxe atarian sumatu dion egonezinarekin; sudurra bihurritu eta begiz begi so egin dio. Luze egon dira horrela, nork begirada lehenago aldenduko jolasean bezala, eta atsegina hain izan da betea ezen, momentu batez, pentsatu duen egunak igaro ditzakeela horrela, sofan etzanda, Miren alboan duela, elkarri begira, adi-adi, so egitearen plazer hutsagatik. Erraietatik atera zaio maite zaitut zurekin egon nahi dut ez zaitez joan gera zaitez nirekin esateko gogoa baina ez du Miren izutu nahi, ez du azkarregi joan nahi; ez daki, egia esan, nondik atera duen zuhurtzia indar hori, une batean bere buruari eusteko kapaz izango ez zela iruditu zaio eta. Apur bat biraturik, burua bermatu dio klabikulak sortzen duen barrunbean, eta berak, ezezaguna zaion gozotasunez, muin eman dio lepoan, muin leun eta bakar bat, arrunta litzatekeena ez balitz eman dion modu horregatik, ezpainek azala ozta-ozta ukitzen diotela, ezti. Hezetasun arrastotxo baten distira. Mirenen azalmintzaren kirriak esan du haren hitzek adierazteko gauza ez direna.\nEz du ezer aldatzeko gogorik, aldiune hori luzatu nahi luke, ez besterik, luzatu mugagabe, baina altxatu egin da Miren, kontu handiz, bere gainean pisu guztia zamatu ez dezan, eta zutik delarik, belaunetarainoko gonari egin dio tira zimurrak kentzeko. Azpitik leotardo arre batzuk ditu, jakaren tonalitate berekoak. Orduan aipatu dio kantuarena, aitak hainbeste jartzen zuen harena, eta zutitu eta ordenagailua piztea beste erremediorik ez du izan; ez du adorerik “gera zaitez hemen, nirekin, gera zaitez gehiago” esateko, afrus agertzeko errezeloak gain hartu diolako, beste behin, barneko bulkadari.\nArgazkiko abeslariaren eskuinaldeko sudur-ezpain zimurrari erreparatzen ari zaiola entzun du abestiaren hasiera. Erritmo akonpasatu bat, teklatua eta perkusioa, eta berehala koroa, emakumezko ahotsak gailen, lala-lalalalalala-lalalalalala-lalala. Abeslariaren ahotsa sartzen denerako ezagun zaio kantua, baina ahots urratuago bat du gogoan, eta akaso bertsio bat izango dela pentsatu du. Orduan heldu dio Mirenek eskutik, bestearekin bozgorailuetako bolumena igotzen duen bitartean —“dantzatu nirekin zure edertasuneraino biolin kartsu baten doinuaz”—, eta kantuaren melodia etxe osoan barreiatzen delarik, bi eskuak hartu dizkio; hantxe geratu da, Mirenen mugimenduen aiduru. Aurrera eta atzera hasi ditu mugitzen, beso bat luzatzen duela, bestea tolesten, eta halaxe berak ere, alderantziz, dance me to the end of love, dance me to the end of love. Irribarre xalo bat ikusi dio, “ez pentsa zugatik denik” esan dio, eta orain konturatu da baietz, ironikoki esan diola, hark ere askatu dituela bridak, eta bere burua ere irribarrez sumatu du, irribarrez oharkabean —“utzi zure edertasuna ikusten testiguak joan direnean”—, barregarri agertzeko lotsarik gabe; emakume ahotsa sartu da atzetik, eta bera Mirenek gidatzen dituen mugimenduei adi. Urrats batzuk eman ditu atzerantz, eta berak aurrerantz egin behar izan du orduan, kasik ukitu dio oin punta, baina moldatu da hankekin ere erritmoari jarraitzeko, orain aurrera, orain atzera, dance me to the end of love, dance me to the end of love. Eskua altxatu dio, haren ezkerrarekin jaso dio bere eskubia, eta atezuan geratu zaio; begiak ireki ditu zabal Mirenek, kopeta zimurtu, “tira, ekiozu ba” esango balio bezala, eta bera, zehazki zer egitea egokitzen zaion jakin gabe, gorputza biratzen hasi da, doinuaren erritmoari jarraitu ezinez, hori bai, Mirenen barrea entzun du bizkarra eman dionean, eta bera zurt, besoak tinko, gorputza fermu, lepoa tenk, bira eta bira motelean —“dantzatu nirekin amultsu, dantzatu nirekin luze”—; buelta eman duenerako, auskalo zenbatgarren konpasean, Miren algaraka da, dance me to the end of love, dance me to the end of love. Ezpainak indarrez biltzen ikusi du, sosegua bilatu nahian, eta berriz ere itzuli dira aurreko pausora, besoa aurrera, zangoa atzera, eta jada lotsa galdurik, bere trakeskeriaz futitzen dela, gerritik heldu dio, gerritik irmo, eta alde batetik bestera eraman du, tango baten pausoa dirudien mugimendu nahiko definiezin batean, ziur aski kantuari batere pegatzen ez dion pausoa, bide batez, pentsatu du, baina bost zaio berari, bestetzuentzat utziko ditu profesionaltasuna, goi mailako dantza, dantza garaikide eta beste garai batekoak, arte garaikidea ere bai, bide batez, ez baitio ardura jada horrek guztiak alde baterantz urrats batzuk eman —“dantzatu nirekin errezel gibelean”— eta besoen posizioak aldaturik, beste aldera egiten duenean, ez zaio ardura ezer han jarraitzea baino, Mirenekin, eta beste guztien gaindi: borrokalari, Zumalakarregi guztien, liberal guztien gaindi, herri karlista, herri txepel, herri nekagarri guztien gaindi, aita petral eta Patolucas eta polizia higuingarri guztien gaindi, adiskide eta okerkide guztien gaindi, han egon, han egon Mirenekin, luza eta luza, luza mugagabe, dance me to the end of love, dance me to the end of love.


Getxo Kirolak "Good Governance in Youth Sports Clubs" proiektuan parte hartzen duten hiru erakundeetako bat da. Proiektua Europar Batasunaren Erasmus+ Sport Programak aldi berean finantzatutakoa da, kirol-erakundeetan gobernamendu ona sustatzeko; izan ere, modu horretan, kirolari gazteenen babesa bermatu daiteke. Gobernantza onaren aldeko proiektu honekin bat egin dute Poloniako Kirol Erakundeen Elkarteak (Karol) eta Turinen kokatutako Lanbide Heziketako Erakundeak (Engim Piemonte). Egitasmoaren barnean, lehen analisi bat burutu dute, inkesten bitartez, Europako 50 kirol elkarteren kezka nagusiak identifikatzearren, eta lan horretan Getxoko kirol talde eta elkarteek parte hartu dute\nAipatutako azterketaren arabera, familiek kirolariengan egiten duten presioa, gazteek lehiaren aurrean duten estresa eta "cyberbullying" edo ziberjazarpenaren arriskuak dira arlo horretan gehien nabarmentzen diren kezkak.\nEgindako diagnostikoa oinarri hartuta, prestakuntza-programa garatu da, online egingo dena, dohainik; hain zuzen ere, ekainaren 17tik urriaren 31ra bitartean egin ahal izango da. Eta honako hauek dira programaren hartzaileak: kirol-klubetako kudeatzaileak, kirolari gazteen entrenatzaileak, familiak edo kirolaren bidezko heziketan interesatutako pertsonak. Helburua da errealitate horiek tratatzeko baliabideak eskaini eta gobernantza onaren inguruan praktika berritzaileak ezartzea.\nPrograma 26 ordu eta erdikoa da, eta derrigorrezko lehen modulu bat dauka kirol-inguruneko Gobernantza Ona gaiari buruzkoa; eta aukerako beste hiru gai ere, teoria eta praktika tartekatzen dituztenak: Familiak kirolean duen eginkizuna, Kirolari gazteek lehian duten estresa eta Teknologia berrien erabilera oinarriko kirolean. Proiektuak buengobiernogk@gmail.com posta elektronikoa eta www.gginysc.eu web orrialdea ipini ditu eskura; bertan, proiektuaren ezaugarriei eta proposamenei buruzko informazioa lortzeaz gain, prestakuntza-programara sartzeko aukera ere eskaintzen da.


Kiroldegi publiko bat izateko oso garesti iruditzen zait Usabal. Beste herri/hirikin konparatuz askoz gehio pagatzen da, bai bazkide izatea, baita kurtsoetara apuntatzea. Haurren kasua bereziki pasada bat iruditzen zait. Bi galdera/hausnarketa dauzkat: ez al du udaletxeak kirola bezalako ekintzak bultzatu behar (nahiz eta gastu bat izan)? Ekonomikoki biztanle guztiek joateko aukera dute? Ondo legoke gaia aztertzea.\nA.G.B. 6/9/2017 23:08\nKaixo, Ados nago zurekin gaia (zerbitzu publikoen kosteak eta tarifak) hausnartzea komeni dela, horretan gabiltza. Ziur aberasgarria dela eta ondorio eguneratuak atera genitzakeela guztion artean. Hala ere, garestia den ala ez esateak, beste daturik eta konparaketarik gabe, arriskutsua dela uste dut. Hainbat aldagai baloratu behar dira aurretik, zerbitzu publiko bat garestia ala merkea den ziurtatzeko. MIla esker zure ideiak edo kexak publikoki azaltzeagatik. Ondo izan\nNik ez dakit garestia den ala ez baino bai nabarmenduko nuke duela urte batzuk, Berazubi udalaren babespean gelditu zenean, euro bateko igoera lineala aplikatu zitzaiola mundu guztiari. Zenbat bazkide gara? 7.000. Ba kalkuluak egin. Ez ditut erabileraren zenbakiak, baino esango nuke askoz jende gutxiago ibiltzen dela hor kiroldegian baino.\nJ.S.Z. 7/9/2017 17:53\nÑabardura bat besterik ez; 18 urtetik gorako abonatuei aplika zitzaien diozun tarifen igoera hori 2014 urtean\nZerbitzu publikoen kosteak eta tarifak hausnartzen ari zeratela aprobetxatuz, ea hemen nere proposamena: familia gurasobakarra familia ugaria bezala kontuan har dezazuela. Besterik gabe, agur bero bat\nK.L.A. 23/11/2018 11:36\nKaixo, Zerbitzu publikoen kosteak eta tarifak urte bukaeran hausnartu eta onartu ohi dira. Iaz familia gurasobakarra familien kontua mahai gainean jarri zen. Kontua da gurasobakarreko familiek bi ume izanda famili ugariaren ziurtagiria eskura dezaketela Aldundian: https://egoitza.gipuzkoa.eus/es/listado-tramites/-/tramiteak/xehetasuna/1510. Familia ugariaren ziurtagiri horrekin Usabal kiroldegiak famili horren kuoten %50eko bonifikazioa aplikatzen du kiroldegia ireki zenetik. Informazioa balioko dizulakoan Besterik gabe, agur bero bat


Carmelo Etxenagusia Ohorezko Aitamenaren III. ekitaldia - Kultur erakundeak - Mesa de entidades culturales\nAtzo ospatu zan Kultur Erakundeen Mahaiaren ohiko batzarra, gotzain laguntzailea buru zala. Eleizbarrutiko kultura eta komunikazino arloko erakundeak batzen dituan eremu hau orain dala hamar urte inguru sortu zan joan dan azaroaren 14an hil zan arte partaide eraginkorra zan Angel Mari Unzueta bikario nagusi ohiaren bultzadaz. Batzarraren hasieran, On Joseba Segura gotzain laguntzaileak bere aldeko otoitza eskatu eban eta Mahaiko kide guztiek bat egin eben beragaz. Ondoren, 2021eko azaroan Carmelo Etxenagusia Ohorezko Aitamenaren III. ekitaldia ospatzea onartu eben, hain zuzen be Unzuetaren heriotzaren urteurrenean, eta beroni hil osteko Ohorezko Aitamena emotea. Ohorezko Aitamen honeen lehenengo ekitaldia 2015ean ospatu zan eta Felix Garcia Olano kazetariak, Benito Ansola abadeak eta Gurutzi Arregi etnografoak jaso eben. 2018an ospatu zan bigarren ekitaldian, Martzel Andrinua frailea, Begoña Andonegi Mundakako parrokiako erreferentea eta Jose Angel Ubieta abadea izan ziran Aitamena jaso ebenak.\nOraingoz ez da zehaztu Angel Mari Unzuetaz gainera zeintzuk izango diran Carmelo Etxenagusia Ohorezko Aitamena jasoko dabenak Bilboko Eleizbarrutian kultura, hezkuntza eta komunikazinoaren arloan egindako ekarpenagaitik, izen bat edo beste proposatu bazan be. Batzarraren ostean, bikario nagusi ohiaren senideei emon eutsen erabagiaren barri eta esker onez eta hunkituta jaso eben barria.\nEleizbarrutiko ikastetxeek (EBI), Fede-zabalkunde eta Katekesirako ordezkaritzak, Komunikabideetarako sailak, Bizkaia Irratia eta Radio Popular-Herri Irratiak, Eleizaren Artxiboak, Eleiz Museoak, Jakinbide liburu-dendak, Labayru Fundazinoak, Begoñako Andra Mari Unibertsitate Eskolak, Kultura Gai eta Ondasunetarako eleizbarrutiko sailak eta Eleizbarrutiko Teologia eta Pastoraltza Institutuak osatzen daben Kultur Erakundeen Mahaiak Eleizbarrutiaren 70. urteurrena ospatzeko kurtso honetan egindako jardueren balantzea be egin eban. Batzarrean, datorren urteari begira batera egingo daben hainbat jarduera proposatuko zan eta ‘Jazotakoa jaso’ bideoklipen V. lehiaketa “bake eta bizikidetza” gaiaren inguruan ospatuko dala ebatzi eben.


EAEko industria jarduera % 10,4 hazi da 2021eko lehen 11 hilabeteetan\nIndustriaren bilakaera positiboa izan da lurralde guztietan, batez ere Gipuzkoan, eta industria sektore handi guztietan.\nSidenorren lantegia, artxiboko argazki batean. EFE\nAldi baterako lan-erregulazio berri bat ezarri nahi dute Gasteizko Mercedes-Benz lantegian\nEuskal Autonomia Erkidegoko (EAE) industria ekoizpena % 6,6 hazi zen 2021eko azaroan, 2020ko hilabete bereko datuekin alderatuta, eta % 10,4 hazi zen iazko urteko lehen 11 hilabeteetan, Eustat Euskal Estatistika Institutuak prestatutako datuen arabera.\n2021eko azaroko indizearen bilakaera positiboa izan da lurralde guztietan (bereziki Gipuzkoan, % 9,1eko igoerarekin; Araban, % 6,9koa izan da; eta Bizkaian, % 3,9koa) eta industria sektore handi guztietan. Hori horrela, kontsumo ondasunek % 17,9 egin dute gora: kontsumo ondasun iraunkorrek (altzariak eta etxetresnak) % 19,0ko igoera izan dute, eta kontsumo ondasun ez-iraunkorrek (elikagaiak, higiene produktuak eta jantziak, besteak beste) % 17,7koa.\nEkipo ondasunak (tartean motordun ibilgailuen fabrikazioa, tren makinak eta trenbide materiala, aireontziak edo itsasontziak egitea), bestalde, % 8,6 hazi dira aurreko urteko azaroko datuekin alderatuta.\nAzkenik, energia (energia elektrikoa eta petrolioa fintzea) % 7,3 hazi da 2020ko azaroko datuekin erkatuta, eta bitarteko ondasunen sektoreak (metalurgia eta produktu metalikoen fabrikazioa, industria kimikoa eta kautxu eta plastikozko produktuak) ere gorakada izan du, % 2,2koa.


Haurrekiko tratu txarrak [Wilhelm Reich] – Haurtzaro bizia\nHaurrekiko tratu txarrak\nEnara Larraitz // 2020-09-29 // Artikuluak\nZenbait astetan zehar fenomeno bitxia ikusi izan dut. Amek beren haurrak haur-kotxean paseatzera ateratzen zituzten egun eguzkitsu eta oskarbietan, baina haurtxoak beren sabeletan etzanda zeuden. Beren burua eustera behartzen zituzten, baina burkora erortzen jarraitzen ziren. Muskulu dortsalak tenkatuak zeuden. Hauetako haur batzuk negarrez ari ziren, beste batzuk adiakatzen ari ziren, eta hirugarren talde bat egin beharreko esfortzu fisikoaren ondorioz zarata etsigarriak botatzen ari zen. Hasieran, haurrak posizio horretan ikusi nituenean, amek beren haurrak sabeletan etzanda kasualitate hutsez jarri zituztela uste nuen. Hala ere, nire inguruan gertatzen ari zen haur-tortura hura geroz eta gehiago nabaritu nuenean, argi geratu zen horietako mania esporadiko eta, aldi berean, endemikoa nuela aurrean; natura oso era modernoan zuzentzera bideratua dagoena, “baliabide tekniko eta zientifiko guztiak” erabiliz.\nDuela bi hamarkada baino pixka bat gehiago, medikuek eta amek, era berean, haurren belaun izatez okerrak indarrez zuzendu behar zirelaren sineskeria sustatu zuten. Haurra momia baten antzera guztiz biltzea ohiko praktika zen, bere gorputza zurrun eutsiz. Haurtxoek oihukatzen zuten, negar egiten zuten eta triste zeuden, baina ezin zutenez hitz egin, ezin zieten mediku eta amei esan hanken artikulazio okerrak guztiz naturalak zirela eta, hain zuzen ere, egoera horretan eroso zeudela; eta, aldiz, hanken luzaketak mina eta sufrimendua sorrarazten ziela. Momentu horretan medikuen eta amen kezka haurren hankak okertuta jarraituko zutela zen, artifizialki luzatu ezean. Haurraren gorputza hamarkada batzuez horrela torturatu ondoren, zeinak haurraren garapen emozionalean ondorio larriak izan zituen, umeek behar bezala ibiltzen ikasten dutela deskubritu zen, hankak ondo zetorkien modura edukitzen uzten bazieten ere.\nTortura hau nekez ezeztatu ez eta krudelkeria modu berria haurtxoaren mundua suntsitzen hasi zen, autoritate zientifiko gorenek babestuta. Europako pediatra ospetsuek, zeinek haurren plazera etengabe ukatzen zuten, bat-batean haurren janaldiak “guztiz zientifikoki” kontrolatu behar zirela erabaki zuten. Haurtxoei beren amaren bularretan otordu kopuru batzuk soilik baimentzen zieten, ez zehatz-mehatz definitutako denbora baino minutu bat lehenago edo beranduago eta ez “zientziak agindutako” gramo bat gutxiago edo gehiago. Berriro, haurtxoek tortura zehatz honengatik mainekin eta garrasiekin protestatzen zuten, baina protesta-erantzun larriagoekin ere bai, hesteetako desoreka larriak kasu. Baina berriro, beren buruak adierazteko ezgai izan ziren.\nOrdutik hirugarren haur-sarraski mota bat ezeztatzen ahalegindu gara, hau da, eskuak lotzea genitalak uki ez ditzaten eta hatz lodia zupatu ez dezaten. Tratu txar honek mendeak iraun ditu eta pertsona neurotikoen hainbat belaunaldi sortu ditu. Horren helburu bakarra helduen beharra asetzea zen: beren haurtzaroan izan zituzten zurrupatze- eta masturbazio-nahiak ez gogoratzea. Freud bat eta analitikoki entrenatutako pedagogoen bi belaunaldi behar izan ziren tortura horren aurkako borroka abiarazteko. Oraindik ere bide luzea dugu haurrak bere plazer-funtzioa askatzeko aukera duela esateko.\nEta, orain, masakre-forma berri eta nabarmen eguneratu bat ikusten ari gara. Zeru urdin polita, zuhaitzak eta pertsonen aurpegiak begiratzeko aukera eduki beharrean, haurtxoak burko zuri bat besterik ez du ikusten. Haurrak bizkarrezurreko kurbadura ahur naturalari eustea ahalbidetu ordez, pertsonak “bizkarrezurreko muskuluengatik kezkatuta” daude, eta lordosia eragiten dute ez pubertaroan, iraganean bezala, haurtzaroan baizik. Haur-tortura horren zergatia aztertuz gero, erantzuna jarrera horrek “lepoko eta bizkarreko muskuluak sendotzen laguntzen duela” litzateke.\nBestalde, jakin nahiko genuke zergatik aritzen den haurren hazkuntzaren azken teoria lepoko eta bizkarreko muskuluei buruz, baina sabeleko muskuluak, pelbisa, genitalak eta abar ez dituen kontuan hartzen. Ez litzateke hobea eta zentzuzkoagoa izango haurtxoentzako hainbat ariketa on egitea gorputzeko muskuluak sasoi onean mantentzeko, lordosi goiztiar hori sortu beharrean? Hainbat arrazoi daude “haurren ongizateari” buruzko azken kezka honen inguruan oso eszeptikoa izateko. Haurrek hain goiz hartu behar duten jarrera fisikoa kronikoki modu finkoan helduengan aurkitzen dugunaren berdina da, hala nola lepoaren, bizkarraren eta muskulu sakroen zurruntasuna, dagozkien gaixotasun kronikoekin; esate baterako, erreuma, lunbagoa, lordosia eta eskoliosia. Hain zuzen ere, hau da orgasmoaren erreflexuaren* aurkako jarrera.\nNeurri hauen inguruko abisu ahalik eta zorrotzenak eman beharko lirateke. Berez, arrazoi irrazionalek baldintzatzen dituzte, eta ez haurtxoarekiko kezkak. Haurtzaro goiztiarrean espezialista diren hainbatekin erabat ados gaude neurri artifizial eta antinatural horien kontra egon beharko ginatekeela esaten dutenean. Haurrei izatera behartzen zaien ahoz beherako jarrerak haurren garapen fisiko eta emozionalean ondorio kaltegarriak dituela uste dugu. Neurri honek haurtxoa gatazka jasanezin, larri eta kaltegarri batean uzten du.\nGorputzaren funtzio naturalak sustatu behar ditugu, eta ez oztopatu. Mediku zahar eta esperientziadunek medikuntzaren artearen lehen printzipioa “kalterik ez eragitea” eta naturak berak lesioei aurre egiteko ezgai zenean bakarrik esku hartzea zela baieztatu zuten. Hala ere, ahoz gorako jarrera haurtxoentzako jarrera naturala da, aldaka eta hanken artikulazio okertuak diren bezala. Premiazkoa dirudi propaganda mediko eta pedagogikoa argi eta garbi berehala egitea, azken kezka hau haurren garapen naturalarekin geldiarazteko. Hala ere, haurtxo bat erosoago sentitzen bada bere sabelean etzanda egonda, hori egiten utzi beharko genioke. Baina ahoz gorako jarreraren inposizio diktatorialari amaiera eman beharko litzaioke; bestela, orain arte mota ezezaguneko neurotikoen belaunaldi berri bat sortuko da.\n*Ikus The Function of the Orgasm\nSarrera hau Wilhelm Reichen Maltreatment of Infants testuaren itzulpena da, Children of the Future: On the Prevention of Sexual Pathology liburutik aterata. Testua ezin da moldatu edota banatu, baina partekatze oro eskertua da.\nReich, W. (1983) “Maltreatment of Infants”. Children of the Future: On the Prevention of Sexual Pathology, Toronto: McGraw-Hill Ryerson Ltd.\nPrevious Previous post: Haurtxoen negarrari buruzko adierazpena\nNext Next post: Haurren sexualitateari, plazer korporalari eta autoerregulazioari buruz\n2021 Haurtzaro bizia


PAG 4/111 - TOTAL 1.331 Jabetzak\ngarajea - Antigua , Eraikitako azalera 39m2.\n14.310 € - 20%\nSalmenta 12.240 €\nAparkalekua - Santa Lucia de Tirajana ( ) , Eraikitako azalera 31m2.\nSalmenta 13.710 €\nAparkalekua - Las Palmas de Gran Canaria ( ) , Eraikitako azalera 29m2.\nSalmenta 15.970 €\nAparkalekua - Las Palmas de Gran Canaria ( ) , Eraikitako azalera 23m2.\nSalmenta 17.300 €\nLursaila - Telde , Eraikitako azalera 148m2.\nSalmenta 21.400 €\nLursaila - Vega de San Mateo , Eraikitako azalera 11418m2.\nMerkataritza-lokala - Pajara (Costa Calma) , Eraikitako azalera 22m2.\nSalmenta 36.900 €\nLursaila - Santa Maria de Guia (Santa María de Guía de Gran ) , Eraikitako azalera 250m2.\nSalmenta 39.003 €\nMerkataritza-lokala - Puerto del Rosario , Eraikitako azalera 66m2, 66m2.\n64.000 € - 39%


“Euskal selekzioaren ofizialtasunaren aldeko jarrera aktiboa izango dugu” | EHK\nby ehkirola eus | 2020/09/12\n“Euskal selekzioaren ofizialtasunaren alde egingo dugu, gizarteak nahi duelako eta aukera juridikoak eta politikoak daudelako”\nIrailaren 4an aurkeztu zuten hedabide ugariren aurrean Donostiako Aquariumen GARAI BERRIAK, Gipuzkoako Futbol Federazioaren hauteskundeetara aurkezteko hautagaitza, Manu Diaz (Bergara, 1965) abokatua buru dutela. Horren karira elkarrizketatu dugu.\nNola sortu zitzaizuen hautagaitza egiteko asmoa eta ze bide jorratu duzue?\nDakizuenez Gipuzkoako Futbol Federazioan ez da hauteskunderik izan azken 12 urtetan hautagaitza bakarra egon delako. Uste dugu hori ez dela oso egoera normala demokrazian, are gehiago egun dagoen presidenteak 32 urte daramatzanean. Orain dela lau urte ere izan genuen burutazioa futbol munduan murgildutako hainbatek, eta kontaktu dezente izan genituen. Asmoa ez zen gauzatu ordea. Oraingoan bada urtebete lanean jarri ginela, eta lan horren emaitza da oraingo hautagaitza.\nLehengoan, Aquariumean aurkeztu zenituzten zuen asmo nagusiak. Labur iezazkiguzu mesedez.\nBi lerro nagusi azpimarratuko nituzke. Batetik futbola osatzen duten estamentu guztiak (klubak, areto futbola, arbitroak, jokalariak eta entrenatzaileak) federazioa gertuagoko senti dezaten bitarteko parte-hartzaile berriak jarriko ditugu. Eta gardentasun osoarekin kudeatuko dugu.\nBestetik gizartearekiko konpromisoa handitu behar dugu. Federazioak ezin du izan bakarrik txapelketak antolatzen dituen erakundea. Gipuzkoako gizartearen beharrei ere begiratu behar die. Zeregin handia du adibidez integrazio kontuetan, emakumezkoen futbolean… ho netarako zehazki oso talde indartsua dugu, eta esperientzia (ni neu 3 urtetan izan naiz emakumezko taldeen entrenatzailea). Kirol egokituan lagundu nahi dugu. Eskola kirolean ere busti nahi dugu, bat egiten dugu honetan aldundiak duen filosofiarekin. Eta nola ez euskararen erabilera sustatuko dugu eta euskal selekzioaren aldeko jarrera aktiboa izango dugu.\nZerk bereizten zaituzte egungo federazioarekin alderatuta?\nGuk ez dugu inolako motxilarik, hipotekarik… Klubetan lan asko egindako pertsonak ditugu taldean, kudeaketarako eskarmentua eta perfil profesionala dutenak. Baina berriak gara, ez dugu motxilarik, Gipuzkoako lurralde guztiko ordezkaritza sendoa dugu, eta ziur gaude federazioa herrialdera hurbiltzeko gai izango garela.\nDakizunez gure elkartearen helburua euskal selekzioaren ofizialtasuna lortzea da. Ze konpromiso hartzen duzue gai honetan?\nGai honetan ez dugu zalantzarik. Jarrera aktiboa izango dugu, Gipuzkoako gizarteak halaxe nahi duelako. Euskal selekzioa nahia oso barneratua dagoelako batetik, eta aukera juridikoak eta politikoak egon ere badaudelako bestetik, EAJ-k eta PSOEk Madriden sinatutako akordioak islatzen duen moduan.


Uda garaian ere osasungintza arloan atzerapausorik ez dutela onartuko aldarrikatu dute | Kontseilua\nOsasun alorrean hizkuntza-eskubideen urraketa etengabea da. Egoera hori okertu egiten da nabarmen hainbat momentutan, zerbitzuen berrantolaketak edota langileen ordezkapenak euskara kontutan hartu gabe egiten direnean, adibidez. Uda garaian arazo horiek handitu egiten dira. Adibidez, iazko udan langile elebidunak erdaldunekin ordezkatu ziren hainbat kasu ezagutu genituen. Aurten, egoera hori errepikatu ez dadin, prebentzio lana egin dezaten eskatu diete Osakidetzari zein Osasunbideari hainbat eragilek: Kontseiluaren baitan biltzen den osasungintza lantaldeko (Behatokia, EHE, OEE, Topagunea eta UEMA) kideekin batera, LAB sindikatuak, Medikuntzako Asanbladak eta Berdin elkarteak. Herritarrek osasun asistentzia euskaraz jasotzerako orduan dituzten arazoak jakinarazteko bidea errazteko asmoz formularioa sortu dute, www.euskarazbizinahidut.eus webgunean.\nIruñean 58 haur geratu da plazarik gabe euskarazko haur eskoletan


Euskal Herriko Itzulia 2006 – Tropela.eus bloga\nBidaltzailea:Aritz\t 2006-02-27 2017-12-04 9 iruzkin Euskal Herriko Itzulia 2006 sarreran\nBidaltzailea:Aritz 2006-02-27 2017-12-04 Hemen argitaratua:Txirrindularitza\n9 erantzun “Euskal Herriko Itzulia 2006”(e)an\nmikel 'k dio:\negin behar al da “porra”??\nTropela 'k dio:\nBai. Aurten Euskal Herriko Itzuliarekin ere lehiaketatxo bat antolatzeko asmoa badugu. Laster emango dugu horren berri.\nAurtengo Euskal Herriko Itzuliak beste urteetan baino etapa gehiago izango du eta ondorioz, larunbat batez amaituko da. Zehazki, apirilaren 3an hasi eta 8an amaituko da eta honako etapa hauek izango ditu:\n* 1.etapa: Irun – Irun\n* 2.etapa: Irun – Segura\n* 3.etapa: Segura – Lerin\n* 4.etapa: Lerin – Gasteiz\n* 5.etapa: Gasteiz – Zalla\n* 6.etapa: Zalla – Zalla (erlojupekoa)\n2007an Urretxun hasi eta Oiartzunen amaituko da eta 2008an Legazpin hasi eta Orion amaituko omen da.\nsalvodelli 'k dio:\nEa nola moldatzen garen aurten sei etapekin. Pena bat izan da UCI-k hartutako erabakia eta bi sektoretako eguna kendu beharra. Goizeko jardunaldiak oso interesgarriak izaten ziren eta betidanik itzulia arratsaldeko sektorean erabakitzen zen.\nTxangurrua 'k dio:\nLehenik eta behin zorionak webgune hau egiten duzuen guztioi, benetan euskaraz bizikleta kontuak irakurtzea eskertzekoa da.\nBestetik email bat heldu zait Euskal Herriko itzuliarekin berriz ere porra egiteko aukera dagoela esaten duena:\n“Egutegia ere aurtengoa luzeagoa izango da, hasiera Euskal Herriko Itzuliak emango diolarik. Jada posible duzue zuen erabiltzailea sortu eta Euskal Herriko Itzulirako zuen taldea prestatzen hastea. Funtzionamendua eta arauak iazkoak izango dira, baina zalantzaren bat baduzue, gure webgunean izango dituzue beharrezko argibide guztiak”.\nBaina ni webgunean sartu naiz eta porra egitea oraindik ez dela posible uste dut, beharbada torpe xamarra naizela eta ez naiz enteratu izango da baina nik behintzat ez dakit nola egin behar den porra egiteko.\nBeste barik, ondo ibili eta zorionak berriro ere.\nWebgunearen sarreran, berrietako batean irakur dezakezu lehiaketa hilaren 28an, asteartean, hasiko dela.\nAzkenengo erlojupekoa oso gogorra da aurten. 24 km eta Avellaneda eta Beci igo beharra, diferentzi handiak markatuko dira.\nEz al zaizue iruditzen 24km gehitxo direnik, horrelako moduko itzuli txiki baterako? Egia da aurreko etapak gogorrak direla baina ez zait iruditzen 24km erlojupekoak berdintzeko adinakoa izan daitekeenik…\nMVP 'k dio:\nNahiko itzuli kaxkarra iruditzen zait. Parte hartzea bikaina da, baina ibilbidea… oso etapa laburrak dira, atzokoak adibidez 130km bakarrik zituen, eta amaieran Jaizkibel. Bertan egon garenok iritzi berdina edukiko dugulakoan nago, hau da, ez dela batere gogorra, deskantsu ugarirekin eta 1º mailakoa larri-larri-larri. Beraz, normala da ia 50 txirrindulariko multzoa batera aritzea. Nor nekatuko da 130kmtan? Nork puska dezake Jaizkibelen, sasoian, deskantsatuta eta trankil dagoen tropela?


author_facet:"Elhuyar Hizkuntza Zerbitzuak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Mekatronika Industriala (Heziketa Zikloa). Goi maila" topic_facet:"Sistema mekatronikoen irudikapen grafikoa (Modulua)" format:"eBook"\nEgilea: Elhuyar Hizkuntza Zerbitzuak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Mekatronika Industriala (Heziketa Zikloa). Goi maila Proposatutako gaia: Sistema mekatronikoen irudikapen grafikoa (Modulua) Formatua: Liburu elektronikoa\n11 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 11 Instalazioa eta mantenimendua (Lanbide Arloa) 11 Lanbide Heziketa 11 Mekanizazioa (Heziketa Zikloa). Erdi maila Mekatronika Industriala (Heziketa Zikloa). Goi maila Gehiago ... Sistema mekatronikoen irudikapen grafikoa (Modulua) 10 Mantentze-lan elektromekanikoa (Heziketa Zikloa). Erdi maila 9 Zenbakizko kontrol bidezko mekanizazioa (Modulua) 8 Fabrikazio-teknikak (Modulua) 2 Automatismo Elektrikoak, Pneumatikoak eta Hidraulikoak (Modulua) 2 Automatizazioa eta robotika industriala (Heziketa Zikloa). Goi maila 2 Elektrizitatea eta Elektronika (Lanbide Arloa) 2 Fabrikazio Mekanikoko Sistema Automatikoen Programazioa (Modulua) 2 Muntaia- eta mantentze-lan elektriko/elektronikoak (Modulua) 2 Sistema automatizatuak (Modulua) 2 Sistema elektrikoak, pneumatikoak eta hidraulikoak (Modulua) Guztiak ikusi ... gutxiago ...


Euskerabili: ALÓ, ALÓ, …\nALÓ, ALÓ, …\nAzterketa baten aurrean deiaren komodina erabiltzeko aukera izanez gero, nork egingo lioke uko aukera horri? Gutxik uste dut, deiak gainditua emango balu.\nZientzia-fikzioa dirudien arren, arestian aipatutakoa da, hain zuzen ere, Austriako institutu bateko irakasle bati bururatu zaiona, ikasleei azterketan deia egiteko aukera ematea, alegia. Ez edonori egindako deia, jakina. Azterketa aurrera ateratzeko zalantzak argituko lizkiekeen norbaiti litzateke.\nEgia esan, eta ondo pentsatuta ez deritzot ideia txarra. Lehiaketa famatu hartan, parte-hartzaileek dirua irabazteko deiaren komodina bazuten, zergatik ez dute ikasleek azterketa gainditzeko izango!\nHala ere, gogoan izan behar dugu lehiaketan deiak ez zuela ezer ziurtatzen. Telefonoaren beste aldean zegoenak, laguntza emango zuelakoan, deia egin eta galdera egin ostean usteak erdi ustel!\nBeraz, deiaren komodina erabili nahi duen ikasleak ondo hausnartu beharko du nori egiten dion deia, deia jasotzen duenak laguntza eta ez buruhaustea emango diola ziurtatzeko.\nBaina , ondo pentsatuta, ikasle izan nintzeneko garaian aukera hau izan banu …\nEtiketak: AZTERKETAK, Bitxikeriak\nAzterketak,ikasleek gaiak dakizkiten ala ez jakiteko egiten dira baina,hori eginez,bi ikaslek,berbera jakin ahal dute eta batek gainditu ahal du erantzuna ondo esan diotelako.Horregatik,ez dut uste oso justua denik.\nBaina,egia da,Internetekin,gauzak asko aldatu dira eta orain gaiak buruz jakiteak ez du hainbeste garrantzi,baizik eta,informazioa bilatzen jakitea garrantzitsuagoa da.Beraz,pertsona egokia bilatzea erantzuteko ere garrantzitsua da.\nNire ustez,guztiok,aukeratu ahal izango bagenu,azterketa jarri duen irakasleari deituko genioke.\nAsmakuzun ideia hau lelokeria bat da, nire iritziz. Azterketa batean erantzunak dakizkizu ala ez, eta aparteko laguntza, behintzat teoriaz, txarto dago. Beste moduan ezinezkoa izango da gure ezaupideak frogatzea.\nGainera, kasu askotan inork ez erantzun ahal izango du. Nire garaian, adibidez, bazegoen jende gutxi ikasketekin, orduan...\nGauza askotarako betiko metodoak onenak dira, eta azterketak oso zaharrak dira.\nImajina ezazu sendagile batek, esate baterako bihotzako ebakuntza batean, eta nola atera bihotza ez dakiela, galdera hori azterketa batean beste pertsona batek erantzun zitzaion eta, laguntzako deiari esker (...)\nAnekdota hauez honez aparte, heziketako bi eredu dauzkagu. Hemen teoria osoa memorizatzen saiatzen da. Azterketaren ariketak, normalean, enuntziatuak erabat argi erabiltzen dira eta ikasleek teoria aplikatzen dute. Nire ikuspuntutik, eredu honek akatzak dauzka, hala nola, kontzeptuak ez dira ulertzen eta nahikoa da aurreko eguna ikastea irakasgaia gainditzeko. Hala ere, bizitzan ez zara topatuko horietako arazorekin.\nBeste eredua erreflexiaboagoa izango litzateke, errealagoa. Esaten zergatik apliatzen duzun metodo hau edo beste hau, eta ez da axola liburuak erabiltzen diren. Ahalik eta gauza handiena ikastea da helburua. Azken Pisa-ren informearen arabera, ez du Espaniako estadoa ondo kokatzen. Beraz, agian, eredua aldatzen pentzatu beharko litzateke.\nAzterketak egiteko orduan aukera hori izanez gero, ia seguru erabiliko nukeela. Zergatik ez? Beste aukera bat da eta azterketak egiteko edozein laguntza ona da. Orduan, komodina edukitzeak nahiko aukera ona dirudi.\nEuskara ikasten dugunok beti azterketei buruz hitz egin ohi dugu, inoiz ez gaude ados azterketekin eta. Askotan, pentsatzen dugu txarto eginda daudela eta deberdinak hobeak izango liratekeela. Beti bezala, bakoitzak ere iritzia dauka eta ez da batere erraza ados ipintzeko. Baina, lehiaketan komodina badago, zergatik ez dugu ikasleok aukera hori? Dena den, aitortu behar dugu komodina edukiz gero, beste arazo bat edukiko genukeela. Nori deituko genioke? Hori bai zaila izango litzatekeela. Nire kasuan, euskara ikasten hasi nintzenean askotan nire lagunei gauzak galdetu ohi nizkien. Askotan euskara jakin arren, txarto erabiltzen zuten eta erantzunak ia-ia beti txarto zeunden, gauza bat da euskara jakitea eta beste gauza bat da ondo erabiltzea eta. Beraz, ez dakit nori deituko niokeen!\nGainera, egia da lehiaketan deiak ez duela ezer ziurtatzen, askotan beste aldean dagoenak erantzuna ez du jakiten eta. Orduan, garrantsitzuena da ondo aukeratzea, badaezpada! Hau gutxi balitz bezala, telefonoaren bestea aldean dagoenak hartu behar du telefonoa. Hartu ezean, komodina galtzen da, bakarrik pertsona bat deitu ahal daitekeelako.\nBaina desabantailak eduki arren, ideia horri nahiko ondo deritzot, beste aukera bat baita. Agian, etorkizunean euskara azterketak horrela izango dira eta aukera hori edukiko dugu. Batek daki!\nAzterketa bat ondo egiteko, gauza asko konturatu behar dugu; zer dakigun, nola diren galderak, arazo pertsonalak dauzkagun ala ez eta nola zuzentzen du irakasleak. Dena ez da zenbat ikasi dugun, zorte ona eduki behar dugu beste faktoreak onak izateko.\nKomodin bat erabiliko bagenu, inork ezer ez luke ikasiko. Dei baten bidez, azterketaren emaitza beste pertsonaren esku utziko litzateke; eta hori oso arriskutsua da, deia jasoko luken pertsonak erantzuna jakingo ez balu, agian ikasleak ez lioke berriro hitz egingo.\nNire ustez, beti egin diren gauzak egiten jarraitu behar dira. Esperimentuaren alde nago, baina azterketan ez.\nNahiz eta deiaren komodina azterketa egiteko ideia ona dela iruditzen zaidan, azterketa baten erdian komodin hau erabiltzea nahaste-borraste handia litzatekeela uste dut.\nOrain klaseetan lehen baino ikasle gehiago egoten dira eta guztiek une berberan hitz eginez gero, Babeleko dorrea bezalakoa litzateke. Gainera arazo hau bakarra ez litzateke, zeren ikasle bazara zure lagunak ikasleak ere izango dira. Beraz, azterketa bitartean beren klaseetan egon behar izango dute eta orduan nori deituko duzu? edo azterketa egunean norbaitekin geratuz gero, galdera egindakoan erantzuna jakingo du?\nOndo pentsatu ondoren, deiaren komodina ondo badago ere, beste komodin bat hautatuko nuke.\nKasu hauetarako, komodinen artean publikoaren komodina onena dela uste dut. Klaseko azkarrari galdetzen badiozu, erantzuna ondo egongo delako.\nAzterketa batean egongo balitz eta galderaren bat erantzuterakoan, arazoak topatuko banitu, pentsatu gabe komodina erabiliko nuke. Geroago, beste arazo bat aurkituko nuke deia egitean. Deia egin baino lehen, oso ondo pentsatu beharko nuke nori deitu, bestela segur aski erantzuna oker egongo da. Beraz, deia egiteko aukera edukitzea nori deitu jakitea bezain garrantzitsua da. Horrela, gure seme-alabak azterketak ondo prestatu nahi balituzte, zerrenda bat egin beharko lukete eurek nori deitu jakiteko.\nBestalde, besta gauza bat kontuan hartu behar dugu azterketen aurrean geundenean. Denok azterketa batzuk behin egin ditugu eta gainera, denok ere badakigu azterketak gainditu ahal izateko ahalegindu gogorrak egin behar direla, bestela emaitza ona edukitzea ezinezkoa izango dela. Gainera, ez dugu ahaztu behar azterketen bidez aztertzaileek tresna bat daukatela guk gaiak ondo dakizkigun ala ez jakiteko. Hortaz, deia egiteko aukera edukiko bagenu, aztertzaileek ez lituzkete gure ahalmenak neurtuko, gure lagunen ahalmenak baizik.\nIzan ere, deia bat egitea ondo dago telebistetako saioa bat egiteko, ez azterketak gainditzeko. Gainera, norbaitek azaldutakoa ulertu ezean, segur aski bere bizitzaren osoan ez du azterketarik egin eta horrexegatik azaltzen da bere pentsamendua hain oker dagoela.\nEgia esan , txikia nintzenean deiaren komodina erabiltzeko aukera edukiko banu, ziur nago norbaiti deituko nukeela, adibidez nire anairi oso ikasle ona zelako. Baina gaur egun azterketa batean erabiltzeko aukera emango balidate, errazagao izango litzatekela erabakitzea nori deitzea pentsatzen dut. Hau da, orain pertsona guztiak mugikor bat daramatzagu Interneten sartu ahal dugunarekin, horrela deitzen diogun pertsonari interneten bilatu dezake galdetzen dioguna.\nBestalde, ez dut uste horrelakorik gertatuko denik esagutzen ditudan lekuetan, horregtik hobe izango da azterketa batera joan baino lehen ikastea.\nEgia esan, inoiz ez dut erabilbtzen komodina baina azterketa edukiko banu eta komonina edukiko nuke pentsatu gabe komodina erabiliko nuke. Aztereta batean komodina erabiltzea ideia oso ona deritzot eta horrela askok ez dugu ikasiko.\nNahiz eta idia ona dirudi,aztereta batean inoiz ez dugu erabiliko, debekatuta baitago.\nNahiz eta komodina abantaila handia izan, jende asko komodinarekin aztereta huts egingo du oso baldarra da eta.


Hizkuntza ohiturak aldatzea helburu duen eusLider egitasmoa lantzen dihardute DBH-ko ikasleekin - etakitto.eus\nHizkuntza ohiturak aldatzea helburu duen eusLider egitasmoa lantzen dihardute DBH-ko ikasleekin\nAEK-Ahize hizkuntza zerbitzuak, Eibarko Udalak, AKEBAI plataformak eta ikastetxeek elkarlanean dihardute eusLider egitasmoan. Proiektuak gazteen hizkuntza ohituretan eragitea eta euskara gehiago erabiltzearen aldeko aldaketa sustatzea lortu nahi du eta Eibarko BHIko lau ikastetxeetan (Aldatzen, Itzion, La Sallen eta Ignazio Zuloaga institutuan) DBH 3. mailako ikasle guztiak ari dira parte hartzen, 250 bat ikasle guztira.\nEgitasmoko arduradunen berbetan, “hizkuntza ohiturak modu atsegin eta dibertigarrian aldatu daitezke, ez da ezinezkoa eta ez du zertan aspergarria izan behar. Horretarako, eta parte hartzaileen interes arlo eta motibazioetatik ahalik eta gertuen, helburu hauek lortu nahi dittugu: hizkuntzekiko begirune handiagoa izatea, hizkuntza portaera berriak sortzea eta gazteen hizkuntza-lidergoa indartzea”. Aipatutako helburu horiek lortzeko, egitasmoak hiru fase dauzka: “Lehen fasean, erakundearen atxikimendua eta parte hartzaileen jakin-mina asetzeko kanpaina egiten da. Bigarren fasean aurrez aurreko hiru saio burutzen dira ikasleekin. Saio horietan portaeran aldaketa eragin dezaketen faktoreak lantzeko informazio esanguratsua ematen zaie, aldatzeko motibazioa landu eta horren beharra ikusarazteko. Hau da, aldaketa sustatzen da eta horretarako ereduak eta baliabideak eskaintzen zaizkie. Aldaketa egingarria dela ikusteko eta trabak gainditzeko prestakuntza ematen diegu, besteak beste. Eta hirugarren fasean aurrez aurreko hiru saio gehiago egiten ditugu, izena eman duten boluntarioekin. Saio hauetan ekintza sozial bat garatzeko lanketa egiten da eta, amaitzeko, ikasleek aukeratutako ekintza burutzen da”.\nAste honetan eta hurrengoan, bigarren faseko azken saioak egingo dituzte Eibarren eta gaur Itzioko ikasleen txanda izan da. Saioa amaitu eta jarraian, proiektuan parte hartzen ari diren ikasleekin argazkia egin dugu ikastetxearen sarreran. Bihar gauza bera egingo dute Ignazio Zuloaga institutukoekin, etzi Aldatzekoekin eta datorren asteko martitzenean La Salle ikastetxekoekin.\n« San Andres XXVI. Bakailao Lehiaketan parte hartzeko epea zabalik Bertako denden balioa nabarmentzeko “Erosi bertan” kanpaina abiatu dute »


Aberri Eguna 2021: Bigarren Aberri Eguna jarraian covid19 pandemian murgilduta\nBigarren Aberri Eguna jarraian, maskara jantzita eta segurtasun distantziarekin\nEuskal Herria Baterak elkarretaratzeak deitu ditu 12:30ean, "keinu bat batera" egiteko. Bestalde, Aberri Eguna ospatzeko eskatu die Andoni Ortuzar EAJko presidenteak "munduko abertzale guztiei".\nIruñeko kale bat 2020ko Aberri Egunean. Artxiboko argazkia: EFE\nEAJk eraikuntza nazionalaren estrategia indartzea aldarrikatuko du Aberri Egunean\nAberri Egunean subiranotasuna aldarrikatzeko deia egin du EH Bilduk\nPodemos-Ahal Dugu: "Euskal aberria defendatzea publikoa den guztia defendatzea da"\nDebekatu egin dituzte Aberri Egunerako Iruñean deitutako martxak\nPandemiari aurre egiteko prebentzio neurri guztiak "zorrotz betetzea" eskatu die Euskal Herria Batera kolektiboak Aberri Egunean antolatutako elkarretaratze guztietan parte hartu behar duten pertsonei, "distantzia gordeaz eta maskara jantziz".\n"Komunitatearen lehen funtzioa elkartasuna eta elkar zaintzea da. Egungo osasun egoeran, elkartasuna ezer baino lehen osasun kolektiboa zaintzea da", azpimarratu du Euskal Herria Baterak. Kantatu behar dituzten abestiak irrati, tokiko telebista eta Sarearen bidez zabalduko dituzte.\nHorregatik, igandeko elkarretaratzeetan parte hartzeko asmoa dutenei "prebentzio neurriak zorrotz betetzea arren eskatu" die kolektiboak, "distantzia gordeaz eta maskara jantziz".\nEra berean, "prebentzioa bermatzeko zailtasunak aurreikusten dituzten udalerrietan, antolatzaileek beste parte-hartze mota batzuk bilatu dituzte", azaldu dutenez. "Milaka pertsonarekin batera, keinu baten bidez Euskal Herriaren parte sentitzea, plazan, etxean edo mendian egin dezakegun zerbait delako", nabarmendu du ekimenak.\n1¿2¿5¿ plazetan elkartuko gara bihar.\nKantuan eta elkar-zainduz, #keinubatbatera egingo dugu.#aberrieguna2021 pic.twitter.com/bCqscMplpG\n— Euskal Herria Batera #aberrieguna2021 (@2021aberrieguna) April 3, 2021\nEuropako zenbait herritako buruzagi abertzaleek Euskal Herria Batera ekimena babestu dute. Era berean, Aberrri Eguneko burujabetza aldarrikapenei elkartasuna adierazi diete.\nBesteak beste, Gerry Adams Sinn Fein alderdiko presidente ohiak, Shona AcAlpine Eskoziako buruzagiak, Mark Demesmaeker Flandriako senatariak eta Ana Miranda BNGko europarlamentari ohiak elkartasun mezuak bidali dituzte.\nEuskal abertzaleen "askatasun borroka" goraipatu dute guztiek. Covid-19 birusa zabaltzea eragozteko osasun neurriak errespetatuz Aberri Eguna ospatu ahal izatea opa diete euskal herritarrei.\nBelfastetik, Sinn Féin alderdiko lehendakari oiha den Gerry Adamsek, Aberri Egunerako elkartasuna eta desiorik onenak bidali dizkigu. @GerryAdamsSF #aberrieguna2021#keinubatbatera pic.twitter.com/SB0xqmX8xm\n— Euskal Herria Batera #aberrieguna2021 (@2021aberrieguna) April 2, 2021\nHerriko plaza guztietan iganderako elkarretaratzeak deitu ditu Euskal Herria Baterak 12:30ean, "keinu bat batera" egiteko. Horretarako hiru kanta abestuko dituzte: "Gernikako arbola", "Txoria Txori" eta "Ikusi mendizaleak". Besteak beste, EH Bildu, EH Bai eta Podemos Ahal-Dugu indar politikoek eta ELA eta LAB sindikatuek ekimenarekin bat egin dute.\nELA sindikatuak manifestu bat argitaratu du, nazio solidario eta justizia soziala aldarrikatzeko. "Europar Batasunak exijitzen duen menpekotasun politikaren aurrean, beste aukera" batzuk eraikitzea proposatu du sindikatu abertzaleak.\n"Gure orainaren jabe izateko eta herri gisa nahi dugun etorkizuna irudikatzeko eskubidea", aldarrikatu du ELAk manifestuan.\n"Autonomismotik burujabetzaren bideari" heltzeko "indarrak batzea eta adostasunak eraikitzea", eskatu du LABek. "Eredu soziekonomikoak behar duen eraldaketa sakona azkenera arte eramateko, euskal errepublika sozialista eta feminista lortu beharra dago", adierazi du sindikatu abertzaleak manifestu batean.\n"Politika ekonomikoen eta sozialen 180 graduko norabide aldaketa baten" aldeko apustua egin du LABek, "eredu zaharretik berrira trantsizio ekosozialista eta feminista" egiteko. "Aldaketen lidertza soberanismo eraldatzaileak hartu behar du", erantsi du sindikatuak.\nAberri Eguna ospatzea eta euskal herritarrek "gure etorkizuna aske erabakitzeko eskubidea" dutela aldarrikatzea eskatu die Andoni Ortuzar EAJko presidenteak "munduko abertzale guztiei".\nAurreko urteetan egin bezala, Bizkargi mendiko tontorretik (Muxika, Bizkaia) mezua zabaldu du buruzagi jeltzaleak. Covid-19 pandemiaren testuinguruan Aberri Eguna modu "seguruan" ospatzea eskatu du.\n¿¿¿ @andoniortuzar-ren deialdia #Bizkargi-ko tontorretik: "Bihar #AberriEguna inoiz baino gehiago ospatu behar dugu, baina inoiz baino seguruago ere". #AberriaIndartuz pic.twitter.com/Uu5MMA1rMq\nArnaldo Otegi EH Bilduko koordinatzaile nagusiak Aberri Eguna ospatzeko deia egin die herritarrei, bere esanetan, ongizatea bermatzeko ezinbestekoa den euskal estatu burujabea aldarrikatzeko.\nEuskal Herria Batera mugimenduak Aberri Egunerako egindako deialdiarekin bat egin du Podemos-Ahal Duguk eta horren harira aldarrikatu duenez, "euskal aberria arlo publikoaren defentsatik eraikitzen da, komuna den guztia eraikiz, baliabideak eta aberastasuna babestuz, zaintzaren zerbitzu publiko bat eratuz, lanaren prekarietatearekin amaituko duen kalitatezko enplegua sortuz, hezkuntza publikoaren aldeko apustutik edo zerga-sistema bidezkoago eta zuzenago bat ezarriz".\nEspainiako Gobernuak Nafarroan duen ordezkariak debekatu egin ditu Aberri Egunerako Iruñean deitutako martxak, pandemiaren aurkako segurtasun-neurriak bermatuko ez direla argudiatuta.


Herritarrek herriarentzat egina - Nafarroako Hitza Herritarrek herriarentzat egina – Nafarroako Hitza\nHerritarrek herriarentzat egina\n2022, maiatzak 27 Aisialdia, Albisteak, gaiak, Gizartea, nafarroa 187\nBerako boluntario talde bat Gondendiagako benta moldatzen ari da, auzolanean, apirilaren bukaeratik. Lanak bukatzean, asmoa da benta herritar guztiek erabiltzeko moduko gune bilakatzea eta irekita uztea.\nGondendiagako benta, Benta Beltza, edo Heydiren etxetxoa. Izen anitz eta historia aberatsa ditu Sara (Lapurdi) eta Bera arteko mugan dagoen txabolak. Larhun mendiaren magalean dago beratarrek hainbertze maite duten txoko hori, Lizuniagatik ordu erdi bat eskasera. Denda edo benta izan zen aspaldi batean, baina, hura itxi zuten, eta urteak eman ditu abandonaturik, azkenean ia behera erori den arte. Orain, Berako herritar talde baten borondatez eta udalak finantzaturik, auzolanean moldatzeari ekin diote. Apirilaren 23an egin zuten lehen saioa, eta helburua uztaila bukaerarako bukatzea da, benta herritarrek erabiltzeko moduan uzteko.\n“Lagun batzuk solasean hasi ginen, pena zela horrela egotea; zerbait egin behar genuela erran genuen, eta ikertzen hasi ginen benta norena ote den. Udalarena dela ikustean, haiekin harremanetan paratu ginen”, azaldu du Mikel Jaurenak, auzolana sustatu duen beratarrak. Udalak gogo onez hartu zuen proiektua, eta hala abiarazi dute auzolana. “Eraberritzea nola egin azaltzeko proiektua eta aurrekontua prestatu genituen. Anitz gustatu zitzaien alkateari eta arkitektoari, eta martxan hasi ginen”, erran du Jaurenak.\nIzan ere, jabetza publikokoa da Gondendiagako benta, eta Aitor Elexpuru Berako alkateak gogo onez hartu du herritar taldeak martxan paraturiko ekinaldia: “Guri izugarri ongi iruditzen zaigu horrelako proiektu bat auzolanean egitea, horrek dakarren guztiarekin. Herria egiten ari gara”. Gainera, auzolanean egindako lanek balio erantsia dutela nabarmendu du: “Auzolanean egindako gauzak hobeki baloratzen dira, zaintzeko, eta bertze balio bat dute”.\nElexpuruk oroitu duenez, azken urteetan behin eta berriz errepikatutako gaia zen benta konpontzearena, nahiz eta azkenean aurten egin: “Iaz egiteko asmoa genuen, diru sail bat ere gordea zen, baina azkenean ez genuen egin”. Aurten, ordea, egitea erabaki dute, herritarrek hala eskatuta. Horretarako, gainera, Lizuniagatik Gondendiagako bentara arteko errepidea moldatu zuten lehenengo, eta ondotik hasi zituzten benta konpontzeko lanak, apiril bukaeran.\nLarunbatero aritzen dira lanean, eta hamar-hamabi bat lagun elkartzen dira aldiro, “uste baino gutxiago”, Jaurenaren hitzetan. Harekin batera, zaharberritze lanak egiten ohituta dauden bertze bi lagun aritzen dira koordinazio lanetan, eta gainontzekoak, berriz, haien arrimuan lanean. Egun, pareten konponketa bukatzen ari dira, eta hurrengo urratsa lurra hormigoitzea, inguruan itxiturak egitea eta ur saneamendua egitea izanen dela azaldu du Jaurenak. Gainera, lanak egin bitartean, bitan zatitu dute txabola: alde batean, ohatzeak eginen dituzte, mendizaleentzako babesgune bat izan dadin; horrekin batera, beheko sua ere eginen dute.\nHerritar denentzat irekia\nBehin lanak bukatuta, hurrengo erronka heldu da: lekua zertarako erabiliko den adostea. Elexpuruk nabarmendu duenez, oraindik guztiz zehazteko badago ere, asmoa da herritar denek erabiltzeko moduan uztea. “Printzipioz, irekia egonen da, eta babesleku bat izanen da mendizaleentzat, edo baita otordu bat egin edo lasai egon nahi duenarentzat ere”, azaldu du. Iritzi berekoa da Jaurena ere: “Jendeak naturaz gozatzeko gune bat izatea nahi genuke, herritarrentzat irekia egonen dena lasai egoteko edo otordu bat egiteko”.\nIrekia izatea nabarmendu dute biek. Edozein modutan, Jaurenak azaldu duenez, litekeena da gaizki erabiliz gero eta baldintza txarretan utziz gero itxi behar izatea, eta txandakako sistema bat edo giltza bat paratu behar izatea. Hori da eragotzi nahi dutena, hain zuzen.\nBada oraindik lana egiteko, eta, beraz, auzolanean parte hartu nahi duen orori gonbidapena egin dio Jaurenak: ” Larunbatero elkartzen gara, 08:00etan Lixoia ostatuan; hor kafea hartu, eta bentara joaten gara. Bada lana egiteko, eta nahi duena ongi etorria izanen da”.\n« Munduko Hip-Hop txapelketarako sailkatu da Taupadak taldea


27 abe 12 BBAA | Zinetxiki Zinemaldia\nAbenduak 27 igandea,\n10’ 50” ARGENTINA, Gaztelania, azp.: Euskera\nZenbaitetan seme-alabekin marrazkiekin bezalaxe gertatzen da, ez dira irudikatu zenituen bezalakoak izango. Gustiren istorioa da. Semeak Down Sindromea duela ikusten duenean nahasmen eta ukapenetik bere seme berriarekiko baldintzarik gabeko maitasunera igarotzen den aita.\n2’ ARGENTINA, Elkarrizketarik gabe\nJoaco eta Nana bilobaren eta amonaren arteko elkarketaren bidez emozionalki konektatzeko moduak bilatzen jarraitzeko garrantzia adierazten duen animazio bat da.\n6’ 13” BULGARIA, Elkarrizketrarik gabe\nHorren gertuko eta egiazkoa istorio honek pentsarazi egingo ditu: Zer galtzen dugu gure etengabeko bizitza okupatuan? Eta zer sakrifikatzen dugu hiri handira aldatzen garenean bizitza hobe baten bila.\n4’ 31” HEGOAFRIKA, Elkarrizketarik gabe\nIratxo bihurri eta tartazale batek bere eguneroko errutina hasi du granja batean bere lagunik onenak bisitatuz, tartea entzutetsuaren osagai sekretua zein den jakiten duen arte...\n10’ KANADA, Euskera, azp.: Gaztelania\nIris eta Leo eskolako autobusaren zain daude, beste edozein egunetan bezalaxe. Gaur goizean, ordea, ez da iritsi. Beren arauak baino ez dituztelarik, sekula ahantziko ez duten hiri abentura batean murgilduko dira.\n1’ 49” ARGENTINA, Elkarrizketarik gabe\nBaztertua izan ondotik, kubo polit bat zaborretatik itzuli da bere sortzaileari mendeko egiteko asmoz. Bere helburua lortzeko oztopo ezberdinak gainditu beharko ditu.\n7’ 51” ERRESUMA BATUA, Elkarrizketarik gabe\nKedar-garbitzaile baten bizitzako egun bat.\n3’ ARGENTINA, Abestia ingelesez\nErrutinan murgildutako gaztea, ametsik eta anbiziorik gabea, neska gazte bat bere bizitzan sartu eta seko maitemintzen den arte, bere bihotza okerreko eskuetan zegoela jakin gabe.\n3’ ESPAINIA, Gaztelania\nItxialdiaren istorioa egunero Olivia arrebarekin batera gauza berdinak egiten dituen 4 urteko Leo haurraren begietan.